
Ρυθμίσεις θεμάτων εισαγωγής στην τριτοβάθμια εκπαί¬ 
δευση και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Θέματα εισαγωγής στην τριτοβάθμια εκπαίδευση 

1. Στο τέλος του άρθρου 1 του Ν. 2525/1997 (ΦΕΚ 188 
Α') προστίθεται παράγραφος 13 ως ακολούθως: 

"13. α) Στους αποφοίτους του Ενιαίου Λυκείου, εκτός 
του απολυτηρίου της παραγράφου 5, χορηγείται και “Βε¬ 
βαίωση", στην οποία αναφέρονται οι βαθμοί του αποφοί¬ 
του που λαμβάνονται υπόψη για την πρόσβαση στην τρι¬ 
τοβάθμια εκπαίδευση. Ο βαθμός πρόσβασης κάθε μαθή¬ 
ματος των δύο τελευταίων τάξεων του Ενιαίου Λυκείου, 
που εξετάζεται σε εθνικό επίπεδο, προσδιορίζεται από 
τον προφορικό βαθμό και το γραπτό βαθμό των τελικών ε¬ 
ξετάσεων και με συντελεστές βαρύτητας για κάθε βαθμό. 
Ο μέσος όρος των βαθμών πρόσβασης των μαθημάτων 
αυτών αποτελεί το βαθμό πρόσβασης της τάξης για τον α¬ 
πόφοιτο. Ο γενικός βαθμός πρόσβασης προσδιορίζεται 
κατά 30% από το βαθμό πρόσβασης της προτελευταίας 
τάξης και κατά 70% από το βαθμό πρόσβασης της τελευ¬ 
ταίας τάξης. Στην περίπτωση που ο βαθμός πρόσβασης 
της προτελευταίας τάξης είναι μικρότερος ή ίσος του 
βαθμού πρόσβασης της τελευταίας τάξης δεν λαμβάνε- 
ται υπόψη και γενικός βαθμός πρόσβασης είναι ο βαθμός 
πρόσβασης της τελευταίας τάξης. 

β) Ο κάτοχος απολυτηρίου Ενιαίου Λυκείου, ο οποίος ε¬ 
πιθυμεί να συμμετάσχει στις γραπτές εξετάσεις των μα¬ 
θημάτων της τελευταίας τάξης του Ενιαίου Λυκείου, που 
εξετάζονται σε εθνικό επίπεδο, για να διαμορφώσει νέο 
γενικό βαθμό πρόσβασης στην τριτοβάθμια εκπαίδευση, 
καταθέτει στο οικείο λύκειο μαζί με τη σχετική αίτηση και 
τη Βεβαίωση, η οποία αντικαθίσταται κάθε φορά με νέα. Ο 
γενικός βαθμός πρόσβασης της νέας Βεβαίωσης προκύ¬ 
πτει από το μέσο όρο των βαθμών πρόσβασης των ανω¬ 
τέρω μαθη μάτων, για τον υπολογισμό των οποίων λαμβά- 
νεται υπόψη σε κάθε περίπτωση η επίδοση στις τελευταί¬ 
ες αυτές γραπτές εξετάσεις. 

γ) Ο τύπος και το περιεχόμενο της Βεβαίωσης, η διάρ¬ 


κεια ισχύος της, οι συντελεστές βαρύτητας προφορικού 
και γραπτού βαθμού, ειδικότερα σχετικά θέματα και κάθε 
άλλη αναγκαία λεπτομέρεια καθορίζονται με απόφαση 
του Υπουργού Εθνικής Παιδείας και Θρησκευμάτων." 

2. Οι παράγραφοι 1 έως 5 του άρθρου 2 του Ν. 2525/ 
1997 αντικαθίστανται ως ακολούθως: 

"1. α) Οι κάτοχοι απολυτηρίου ημερήσιου ή εκκλησια¬ 
στικού Ενιαίου Λυκείου μπορούν να εισάγονται, το αμέ¬ 
σως επόμενο ακαδημαϊκό έτος από το σχολικό έτος που 
αποφοίτησαν, στα τμήματα και στις σχολές των Ανώτα¬ 
των Εκπαιδευτικών Ιδρυμάτων (Α.Ε.Ι.), των Τεχνολογικών 
Εκπαιδευτικών Ιδρυμάτων (Τ.Ε.Ι.),του Πανεπιστημίου Κύ¬ 
πρου, της ΑΣΕΤΕΜ/ΣΕΛΕΤΕ, των Ανώτερων Σχολών Του¬ 
ριστικών Επαγγελμάτων των Σχολών Τουριστικής Εκπαί¬ 
δευσης (Σ.Τ.Ε.), των ΑνωτάτωνΣτρατιωτικών Εκπαιδευτι¬ 
κών Ιδρυμάτων, των Στρατιωτικών Σχολών Υπαξιωματι- 
κών των Ενόπλων Δυνάμεων και των Σχολών της Αστυνο¬ 
μικής και Πυροσβεστικής Ακαδημίας χωρίς εισαγωγικές 
εξετάσεις, σύμφωνα με τις διατάξεις του παρόντος άρ¬ 
θρου. 

β) Οι κάτοχοι απολυτηρίου εσπερινού Ενιαίου Λυκείου 
μπορούν να εισάγονται, το αμέσως επόμενο ακαδημαϊκό 
έτος από το σχολικό έτος που αποφοίτησαν, στα τμήματα 
και στις σχολές των Α.Ε.Ι., των Τ.Ε.Ι., της ΑΣΕΤΕΜ/ΣΕΛΕ¬ 
ΤΕ και των Ανώτερων Σχολών Τουριστικών Επαγγελμά¬ 
των των Σ.Τ.Ε., χωρίς εισαγωγικές εξετάσεις, σύμφωνα 
με τις διατάξεις του παρόντος άρθρου και σε ποσοστό θέ¬ 
σεων επιπλέον του αριθμού εισακτέων, το οποίο ορίζεται 
κάθε φορά με απόφαση του Υπουργού Εθνικής Παιδείας 
και Θρησκευμάτων και ειδικά, προκειμένου για εισαγωγή 
στις Ανώτερες Σχολές Τουριστικών Επαγγελμάτων των 
Σ.Τ.Ε., με κοινή απόφαση των Υπουργών Εθνικής Παιδεί¬ 
ας και Θρησκευμάτων και Ανάπτυξης, εφόσον: 

ί) Έχουν φοιτήσει και στις δύο τελευταίες τάξεις του ε¬ 
σπερινού Ενιαίου Λυκείου ή 

ϋ) Εγγράφηκαν ή μετεγγράφηκαν στην τελευταία τάξη 
του εσπερινού Ενιαίου Λυκείου ως εργαζόμενοι από βιο¬ 
ποριστική ανάγκη, που οφείλεται στους εξής λόγους που 
προέκυψαν μετά την αποφοίτησή τους από την προτε¬ 
λευταία τάξη του Λυκείου: αα) θάνατο του ενός τουλάχι- 
στοντωνγονέων, ββ) αναπηρία του ενός τουλάχιστον των 
γονέων ή του γονέα που έχει την επιμέλειά του, σε ποσο¬ 
στό άνω του 67%. 

ΙίΙ) Εγγράφηκαν στην τελευταία τάξη του εσπερινού Ενι- 

αίου Λυκείου είτε μετά τη συμπλήρωση του 25ου έτους η¬ 
λικίας είτε λόγω ένταξης, ως εξαρτημένων ατόμων, σε 
πρόγραμμα απεξάρτησης που λειτουργεί κατά τις προ¬ 
μεσημβρινές ώρες της ημέρας. 

γ) Κατ’ εξαίρεση των διατάξεων των περιπτώσεων α' και 
β'της παραγράφου αυτής, εξετάσεις σε ειδικά μαθήματα 
ή πρακτικές δοκιμασίες διενεργούνται στα ειδικά μαθή¬ 
ματα και μόνο για τις σχολές ή τα τμήματα, για τα οποία, 
λόγω της φύσης του γνωστικού αντικειμένου που θερα¬ 
πεύουν, απαιτείται τέτοια εξέταση ή πρακτική δοκιμασία. 

δ) Κατά την εφαρμογή του άρθρου αυτού δεν θίγονται 
οι κείμενες ειδικές διατάξεις περί προϋποθέσεων και ό¬ 
ρων εισαγωγής στα Ανώτατα Στρατιωτικά Εκπαιδευτικά Ι¬ 
δρύματα, τις Στρατιωτικές Σχολές Υπαξιωματικών των Ε¬ 
νόπλων Δυνάμεων και τις Σχολές της Αστυνομικής και Πυ¬ 
ροσβεστικής Ακαδημίας. 

ε) Με κοινή απόφαση του Υπουργού Εθνικής Παιδείας 
και Θρησκευμάτων και του συναρμόδιου κατά περίπτωση 
Υπουργού είναι δυνατή η επέκταση της εφαρμογής του 
συνόλου ή μέρους των διατάξεων του άρθρου αυτού και 
σε άλλες σχολές αρμοδιότητας άλλων Υπουργείων. Με ό¬ 
μοιες αποφάσεις ρυθμίζονται οι προϋποθέσεις εισαγω¬ 
γής σπουδαστών που προσιδιάζουν στην ιδιαιτερότητα 
των σχολών αυτών και οι αναγκαίες λεπτομέρειες, με την 
επιφύλαξη των διατάξεων του προηγούμενου στοιχείου 
δ' που εφαρμόζονται αναλόγως. 

2. α) Οι υποψήφιοι για εισαγωγή, μετά την ανακοίνωση 
των αποτελεσμάτων απόλυσης από το Λύκειο, καταθέ¬ 
τουν δήλωση προτίμησης για δύο κατ’ ανώτατο όριο επι¬ 
στημονικά πεδία και για συγκεκριμένα τμήματα ή σχολές 
των πεδίων αυτών. Ως επιστημονικό πεδίο νοείται ένα σύ¬ 
νολο ομοειδώνή συγγενών γνωστικών αντικειμένων, που 
θεραπεύονται από αντίστοιχα τμήματα των εκπαιδευτι¬ 
κών ιδρυμάτων. Ο υποψήφιος που μεταξύ των τμημάτων 
που επέλεξε περιέλαβε και τμήμα για το οποίο απαιτείται 
εξέταση σε ένα ή περισσότερα ειδικά μαθήματα ή δοκι¬ 
μασίες, σύμφωνα με τις διατάξεις που ισχύουν κάθε φο¬ 
ρά, πρέπει να έχει εξεταστεί το ίδιο έτος στα απαιτούμε- 
να ειδικά μαθήματα ή δοκιμασίες και να έχει επιτύχει βαθ¬ 
μολογία στο καθένα από αυτά τουλάχιστον ίση με το μισό 
της προβλεπόμενης μέγιστης δυνατής. 

β) Η επιλογή των υποψηφίων για τα τμήματα που δήλω¬ 
σαν προτίμηση γίνεται με βάση το σύνολο των μορίων που 
προκύπτουν από το άθροισμα των γινομένων του γενικού 
βαθμού πρόσβασης της Βεβαίωσης, των βαθμών πρό¬ 
σβασης των δύο μαθημάτων αυξημένης βαρύτητας και 
του βαθμού της δοκιμασίας δεξιοτήτων, εφόσον διεξάγε¬ 
ται, με τους αντίστοιχους συντελεστές βαρύτητας και κα¬ 
τά φθίνουσα σειρά μέχρι να καλυφθεί ο αριθμός θέσεων 
κάθε τμήματος που ορίζεται σύμφωνα με τις διατάξεις 
της παραγράφου 5 του άρθρου 1 του Ν. 1351/1983 (ΦΕΚ 
56 Α'), με την επιφύλαξη των παραγράφων 5 περίπτωση α' 
στοιχείο ί και 7του παρόντος άρθρου. Για τα τμήματα ή τις 
σχολές για τις οποίες απαιτείται εξέταση σε ένα ή περισ¬ 
σότερα ειδικά μαθήματα ή πρακτικές δοκιμασίες, στο α¬ 
νωτέρω σύνολο μορίων προστίθενται και τα μόρια που 
προκύπτουν από το γινόμενο του βαθμού των ειδικών μα¬ 
θημάτων ή πρακτικών δοκιμασιών με τον αντίστοιχο συ¬ 
ντελεστή. 

3. α) ί) Με απόφαση του Υπουργού Εθνικής Παιδείας και 
Θρησκευμάτων καθορίζονται τα επιστημονικά πεδία, τα 
τμήματα που εντάσσονται σε καθένα από αυτά, τα δύο 
μαθήματα αυξημένης βαρύτητας της τελευταίας τάξης 


του Ενιαίου Λυ κείου, οι συντελεστές βαρύτητας για τον υ¬ 
πολογισμό του συνολικού αριθμού μορίων, ο τρόπος, ο 
τόπος και ο χρόνος υποβολής της δήλωσης προτίμησης 
των υποψηφίων, τα απαιτούμενα δικαιολογητικά, τα δι- 
καιολογητικά απόδειξης της συνδρομής των προϋποθέ¬ 
σεων της παραγράφου 1 περίπτωση β' του άρθρου αυ¬ 
τού, ο τρόπος και η διαδικασία συγκέντρωσης των βαθ¬ 
μών και των δηλώσεων προτίμησης των υποψηφίων, ο 
τρόπος επεξεργασίας των βαθμολογικών στοιχείων και 
των προτιμήσεων, η κατάρτιση των πινάκων εισαγομέ- 
νων, ο τρόπος ανακοίνωσής τους στους υποψηφίους και 
στα οικεία τμήματα εισαγωγής, ο τρόπος, ο χρόνος και η 
διαδικασία εγγραφής των εισαγομένων και κάθε ανα¬ 
γκαία λεπτομέρεια που αναφέρεται στην πρόσβαση στην 
τριτοβάθμια εκπαίδευση των υπαγομένων στις διατάξεις 
του παρόντος άρθρου. 

ϋ) Οι κάτοχοι απολυτηρίου: αα) Λυκείου ή άλλου σχο¬ 
λείου δευτεροβάθμιας εκπαίδευσης διαφορετικού από 
αυτό του Ενιαίου Λυκείου και ββ) Ενιαίου Λυκείου, που 
τους χορηγήθηκε με ενδοσχολικές εξετάσεις σε όλα τα 
μαθήματα, μπορούν, μετά από τη συμμετοχή τους στις 
γραπτές εξετάσεις στα μαθήματα της Γ τάξης Ενιαίου 
Λυκείου που εξετάζονται σε εθνικό επίπεδο, να αποκτή¬ 
σουν τη βεβαίωση της παραγράφου 13 του άρθρου 1 για 
την πρόσβασή τους στηντριτοβάθμια εκπαίδευση, με βά¬ 
ση τη γραπτή επίδοσή τους στις εξετάσεις αυτές. Οι δια¬ 
τάξεις των παραγράφων 1 και 2 του άρθρου αυτού εφαρ¬ 
μόζονται αναλόγως για όσους υπάγονται στην περίπτωση 
αυτήν. 

β) Με απόφαση του Υπουργού Εθνικής Παιδείας και 
Θρησκευμάτων, που εκδίδεται μετά από πρόταση των οι- 
κείωντμημάτων και σχολών, καθορίζονται τα τμήματα και 
οι σχολές για τα οποία απαιτείται εξέταση σε ειδικά μα¬ 
θήματα, πρακτικές δοκιμασίες ή υγειονομικές εξετάσεις, 
τα ειδικά αυτά μαθήματα, οι πρακτικές δοκιμασίες ή οι υ¬ 
γειονομικές εξετάσεις που απαιτούνται, ο τρόπος, ο τό¬ 
πος και ο χρόνος εξέτασης και βαθμολόγησής τους, η 
προθεσμία υποβολής της σχετικής αίτησης των υποψη¬ 
φίων για συμμετοχή τους στις εξετάσεις αυτές και εκδή¬ 
λωσης της προτίμησης των υποψηφίων, η ανακοίνωση 
της επίδοσης στους υποψηφίους και κάθε αναγκαία λε¬ 
πτομέρεια για την υλοποίηση των διατάξεων της παρού¬ 
σας παραγράφου. 

γ) Με απόφαση του Υπουργού Εθνικής Παιδείας και 
Θρησκευμάτων, ύστερα από γνώμη των οικείων Σχολών ή 
Τμημάτων, μπορεί, λόγω του ιδιαίτερου χαρακτήρα και 
της φύσης του γνωστικού αντικειμένου συγκεκριμένων 
τμημάτων, όπως του Τμήματος Εικαστικών Τεχνών της Α¬ 
νώτατης Σχολής Καλών Τεχνών και του Τμήματος Εικα¬ 
στικών και Εφαρμοσμένων Τεχνών της Σχολής Καλών Τε¬ 
χνών του Αριστοτελείου Πανεπιστημίου Θεσσαλονίκης, 
να εξαιρούνται ως προς την εισαγωγή φοιτητών από τις 
διατάξεις του παρόντος και να ρυθμίζονται οι προϋποθέ¬ 
σεις, οι όροι, οι διαδικασίες εισαγωγής και εγγραφής φοι¬ 
τητών στα τμήματα αυτά και κάθε αναγκαία λεπτομέρεια 
για την εφαρμογή της διάταξης αυτής. 

δ) Με απόφαση του Υπουργού Εθνικής Παιδείας και 
Θρησκευμάτων συγκροτούνται τα αναγκαία ατομικά και 
συλλογικά όργανα για την εφαρμογή των διατάξεων της 
παραγράφου αυτής. 

4. α) Κατ’ εξαίρεση των διατάξεων του παρόντος άρ¬ 
θρου και σε ποσοστά θέσεων ανά κατηγορία επιπλέοντου 
αριθμού εισακτέων παρέχεται δυνατότητα εισαγωγής 

στηντριτοβάθμιαεκπαίδευση: ί) τωντέκνων Ελλήνωντου 
εξωτερικού, αποφοίτων ελληνικών λυκείων, ϋ) τωντέκνων 
Ελλήνων υπαλλήλων αποσπασμένων σε ελληνικές δημό¬ 
σιες υπηρεσίες στο εξωτερικό ή σε Διεθνείς Οργανι¬ 
σμούς στους οποίους μετέχει και η Ελλάδα, αποφοίτων 
ελληνικών λυκείων, ϋί) Ελλήνων αποφοίτων ξένων λυκεί¬ 
ων ή αντίστοιχων σχολείων που λειτουργούν στο εξωτε¬ 
ρικό, ίν) των αλλοδαπών - αλλογενών, ν) των υποτρόφων 
του Ελληνικού Κράτους αλλοδαπών - αλλογενών και ομο¬ 
γενών, νί) των Κυπρίων, στην κατηγορία των οποίων υπά¬ 
γονται και οι ελληνικής καταγωγής απόφοιτοι λυκείωντης 
Κύπρου, εφόσον δεν επιλέξουντην συμμετοχή τους στην 
ανωτέρω ϋί κατηγορία, νϋ) των υπαγομένων στις διατά¬ 
ξεις της παραγράφου 1 του άρθρου 2 του Ν. 2341/1995 
(ΦΕΚ 208 Α'), νίϋ) των υπαγομένων στις διατάξεις της πα¬ 
ραγράφου 11 του άρθρου 2 του Ν. 2621/1998 (ΦΕΚ 136 
Α'), όπως αντικαταστάθηκε με τη παράγραφο 6 του άρ¬ 
θρου 15 του Ν. 2640/1998 (ΦΕΚ 206 Α') και ίχ)τωνυπαγο- 
μένων στις διατάξεις του πρώτου εδαφίου της περίπτω¬ 
σης ζ'της παραγράφου 1 του άρθρου 3 του Ν. 1351/1983, 
όπως αντικαταστάθηκε με την παράγραφο VII του άρ¬ 
θρου 46 του Ν. 1946/1991 (ΦΕΚ 69 Α') και του άρθρου 12 
του Ν. 2640/1998. Οι διατάξεις του τελευταίου εδαφίου 
της περίπτωσης ζ' της παραγράφου 1 του άρθρου 3 του 
Ν. 1351/1983, όπως συμπληρώθηκε με το εδάφιο β' της 
παραγράφου 1 του άρθρου 4 του Ν. 1771/1988 (ΦΕΚ 71 
Α'), διατηρούνται σε ισχύ για την εφαρμογή της ανωτέρω 
ίχ περίπτωσης. 

β) Με απόφαση του Υπουργού Εθνικής Παιδείας και 
Θρησκευμάτων καθορίζονται οι προϋποθέσεις υπαγω¬ 
γής στις κατηγορίες, τα ποσοστά των θέσεων ανά κατη¬ 
γορία, τα αναγκαία δικαιολογητικά, οι διαδικασίες επιλο¬ 
γής, ο τρόπος και οι διαδικασίες εξέτασης στην περίπτω¬ 
ση που υποβάλλονται σε ειδικές εισαγωγικές εξετάσεις, η 
ύλη των εξεταζόμενων μαθημάτων, ο τρόπος και η διαδι¬ 
κασία βαθμολόγησης των γραπτών δοκιμίων, τα τυχόν ε¬ 
λάχιστα όρια βαθμολογίας, τα αναγκαία ατομικά και συλ¬ 
λογικά όργανα για τη διεξαγωγή των εξετάσεων και την 
έκδοση των αποτελεσμάτων και την επιλογή των εισαγο- 
μένων, οι σχολές καιτατμήματαπρόσβασης ανά κατηγο¬ 
ρία, τα εξεταζόμενα μαθήματα όταν υποβάλλονται σε ει¬ 
δικές εξετάσεις, οι συντελεστές βαρύτητας για κάθε μά¬ 
θημα και κάθε αναγκαία λεπτομέρεια, για την εφαρμογή 
των διατάξεων της παρούσας παραγράφου. Με την από¬ 
φαση μπορεί να ορίζονται χρονικά διαστήματα που παρέ¬ 
χονται για την άσκηση του δικαιώματος αυτού σε όσους 
υπάγονται στις ειδικές αυτές κατηγορίες συνολικώς ή α¬ 
νά κατηγορία, ως και χωριστό ποσοστό θέσεων για τους 
υποψηφίους των κατηγοριών ϋί και ίντης ανωτέρω περί¬ 
πτωσης α', οι οποίοι αποφοίτησαν από λύκεια με πρό¬ 
γραμμα σπουδών χώρας - μέλους της Ευρωπαϊκής Ένω- 
σης. 

γ) Οι διατάξεις της παραγράφου Α' του άρθρου 12 του 
Ν. 2552/1997 (ΦΕΚ 266 Α') εφαρμόζονται ανάλογα, προ- 
κειμένου για την εισαγωγή στα Ανώτατα Στρατιωτικά Εκ¬ 
παιδευτικά Ιδρύματα, τις στρατιωτικές σχολές Υπαξιωμα- 
τικών των Ενόπλων Δυνάμεων και στις Σχολές της Αστυ¬ 
νομικής Ακαδημίας, υποψηφίων των ειδικών κατηγοριών 
των στοιχείων ί, Ιί και ϋί της ανωτέρω περίπτωσης α'. 

5. α) Κατ’ εξαίρεση των διατάξεων της παραγράφου 1 
του παρόντος άρθρου, οι κάτοχοι απολυτηρίου ημερήσι¬ 
ου ή εκκλησιαστικού Ενιαίου Λυκείου ή άλλου τύπου λυ¬ 
κείου, που επιθυμούν να διεκδικήσουντην εισαγωγή τους 


σε τμήμα ή σχολή της παραγράφου 1 του παρόντος άρ¬ 
θρου, οποιοδήποτε άλλο ακαδημαϊκό έτος από αυτό που 
έπεται της αποφοίτησής τους από το Ενιαίο Λύκειο ή αυ¬ 
τού που εξετάστηκαν στα μαθήματα της Γ τάξης του Ενι¬ 
αίου Λυκείου την τελευταία φορά, μπορούν, όσες φορές 
το επιθυμούν: 

ί) Είτε να μετέχουν για την εισαγωγή τους στο 10% των 
θέσεων εισακτέων κάθε τμήματος ή σχολής της παρα¬ 
γράφου 1 του παρόντος, χωρίς νέα εξέταση, με βάση τη 
βαθμολογία της τελευταίας εξέτασής τους στα μαθήμα¬ 
τα της Γ τάξης του Ενιαίου Λυκείου και στα τυχόν ειδικά 
μαθήματα, ως και στις πρακτικές δοκιμασίες, στις οποίες 
υποβάλλονται κάθε φορά που είναι υποψήφιοι. 

ϋ) Είτε να επανεξεταστούν, όποιο έτος επιθυμούν, σε ό¬ 
λα τα μαθήματα της Γ τάξης του Ενιαίου Λυκείου που ε¬ 
ξετάζονται το αντίστοιχο έτος σε εθνικό επίπεδο, διατη¬ 
ρώντας τους προφορικούς τους βαθμούς, ώστε να δια¬ 
μορφώσουν νέους μέσους όρους κατά μάθημα για τον υ¬ 
πολογισμό του βαθμού της Βεβαίωσης της παραγράφου 
13 του άρθρου 1 του Ν. 2525/1997 και κρίνονται μαζί με 
τους αποφοίτους του Ενιαίου Λυκείου του έτους επανε¬ 
ξέτασής τους. Επίσης επανεξετάζονται κάθε φορά στα ει¬ 
δικά μαθήματα ή δοκιμασίες που απαιτούνται για τις σχο¬ 
λές που δηλώνουν προτίμηση. Σε κάθε περίπτωση λαμ- 
βάνονται υπόψη οι βαθμοί που προκύπτουν από την τε¬ 
λευταία εξέτασή τους. 

β) Οι διατάξεις της ανωτέρω περίπτωσης α' στοιχείο ϋ 
ισχύουν αναλόγως και εφόσον πληρούν τις προϋποθέ¬ 
σεις της ανωτέρω παραγράφου 1 περίπτωση β' και για 
τους κατόχους απολυτηρίου εσπερινού Ενιαίου Λυκείου, 
για οποιοδήποτε άλλο ακαδημαϊκό έτος από αυτό που έ- 
πεταιτης αποφοίτησής τους, ως και τους κατόχους απο¬ 
λυτηρίου παλαιού τύπου εσπερινού Λυκείου." 

3. Στο τέλος της παραγράφου 9 του άρθρου 1 του Ν. 
2525/1997 προστίθεται η φράση: "καθώς και τα αναγκαία 
ατομικά και συλλογικά όργανα και ο τρόπος συγκρότη¬ 
σής τους." 

4. α) Όσοι αποφοίτησαν από ημερήσιο Ενιαίο Λύκειο το 
σχολικό έτος 1999-2000 μπορούν να επανεγγραφούν και 
για το σχολικό έτος 2000-2001 στο λύκειο που αποφοίτη¬ 
σαν και να παρακολουθήσουν από την αρχή την τελευταία 
τάξη του λυκείου αυτού ή να μετεγγραφούν σε άλλο ημε¬ 
ρήσιο λύκειο, προκειμένου να αποκτήσουν νέο τίτλο λυ¬ 
κείου. Στην περίπτωση αυτή ακυρώνεται ο προσωρινός 
τίτλος που τους είχε χορηγηθεί σύμφωνα με τις διατάξεις 
του άρθρου 35 του π.δ. 246/1998 (ΦΕΚ 183 Α'). 

β) Οι διατάξεις της προηγούμενης περίπτωσης α' ε¬ 
φαρμόζονται αναλόγως και όταν πρόκειται για εσπερινά 
ή εκκλησιαστικά Ενιαία Λύκεια κατά περίπτωση. 

γ) Απόφοιτοι ή μαθητές της Γ' τάξης ημερήσιου ή εκ¬ 
κλησιαστικού Ενιαίου Λυκείου, που έχουν τυχόν μετεγ- 
γραφεί από την έναρξη του σχολικού έτους 2000-2001 
στη Δ'τάξη εσπερινού Ενιαίου Λυκείου, επιλέγουν με δή¬ 
λωσή τους, που υποβάλλεται στο οικείο λύκειο εντός μη¬ 
νάς από την έναρξη ισχύος του παρόντος νόμου: ί) είτε 
την κατάταξή τους στη Γ τάξη εσπερινού Ενιαίου Λυκεί¬ 
ου, ϋ) είτε την ανάκληση της μετεγγραφής τους καιτη φοί¬ 
τησή τους στην Γ τάξη ημερήσιου ή εκκλησιαστικού Ενι¬ 
αίου Λυκείου, ϋί) είτε τη συνέχιση της φοίτησής τους στη 
Δ' αυτή τάξη χωρίς δικαίωμα πρόσβασης στην τριτοβάθ¬ 
μια εκπαίδευση, με την επιφύλαξη των διατάξεων της πε¬ 
ρίπτωσης ϋ του στοιχείου β'της παραγράφου 1, ίν) είτε, αν 
πρόκειται για αποφοίτους, τη χορήγηση από το λύκειο α- 

ποφοίτησής τους οριστικού απολυτηρίου με βάση το 
προσωρινό που τους είχε αρχικά χορηγηθεί. 

δ) Η επιλογή για τις αντίστοιχες θέσεις των υποψηφίων 
της παραγράφου 5 περίπτωση α' στοιχείο ί του άρθρου 2 
του Ν. 2525/1997, όπως αυτή τροποποιήθηκε ανωτέρω με 
την παράγραφο 2 του παρόντος άρθρου, γίνεται με βάση 
τα μόρια που είχαν συγκεντρώσει κατά το έτος αποφοίτη¬ 
σης τους από το Ενιαίο Λύκειο, αν πρόκειται για αποφοί¬ 
τους του σχολικού έτους 1999-2000 ή του έτους κτήσης 
της πιο πρόσφατης Βεβαίωσης, αν ο υποψήφιος έχει ε¬ 
πανεξεταστεί ή είναι απόφοιτος επόμενων σχολικών ε¬ 
τών. Τυχόν θέσεις του προβλεπόμενου ποσοστού που δεν 
καλύπτονται από τους υποψηφίους αυτούς του στοιχείου 
ί που προαναφέρθηκε μπορούν να μεταφέρονται και να 
προστίθενται στις θέσεις των υποψηφίων του επόμενου 
στοιχείου Ν της ίδιας περίπτωσης α' της παραγράφου 5 
του άρθρου 2 του Ν. 2525/1997, όπως αυτή τροποποιή¬ 
θηκε ανωτέρω με την παράγραφο 2 του παρόντος άρ¬ 
θρου. 

ε) Κατά το έτος 2001 οι υποψήφιοι της παραγράφου 5 
περίπτωση α' στοιχείο ί του άρθρου 2 του Ν. 2525/1997, ό¬ 
πως αυτή τροποποιήθηκε ανωτέρω με την παράγραφο 2 
του παρόντος άρθρου, μπορούν να εξεταστούν μόνο στα 
ειδικά μαθήματα που απαιτούνται σε σχολές προτίμησής 
τους. Σε κάθε περίπτωση λαμβάνονται υπόψη οι βαθμοί 
που προκύπτουν από την τελευταία αυτή εξέτασή τους. 

5. Οι μαθητές της τελευταίας τάξης Ενιαίου Λυκείου, η¬ 
μερήσιου, εσπερινού ή εκκλησιαστικού, που δεν έλαβαν 
απολυτήριο λυκείου το σχολικό έτος 1999-2000 επειδή υ¬ 
στέρησαν σε ορισμένα μαθήματα, μπορούν το σχολικό έ¬ 
τος 2000-2001: 

ί) Να λάβουν μέρος στις εξετάσεις όλων των μαθημά¬ 
των της τελευταίας τάξης που εξετάζονται σε εθνικό επί¬ 
πεδο και σε όσα, από αυτά που εξετάζονται σε επίπεδο 
σχολικής μονάδας, υστέρησαν. Όσοι από αυτούς απο¬ 
κτήσουν απολυτήριο μπορούν να είναι υποψήφιοι για την 
τριτοβάθμια εκπαίδευση κατά τις διατάξεις της παραγρά¬ 
φου 1 του άρθρου 2 του Ν. 2525/1997, όπως αυτή τροπο¬ 
ποιήθηκε ανωτέρω με την παράγραφο 2 του παρόντος 
άρθρου. 

ϋ) Χωρίς να έχουν δικαίωμα πρόσβασης στην τριτοβάθ¬ 
μια εκπαίδευση, να λάβουν μέρος για την απόκτηση του 
απολυτηρίου στις τελικές εξετάσεις του σχολικού έτους 
2000-2001 και μόνο στα μαθήματα στα οποία υστέρησαν. 
Οι εξετάσεις αυτές διενεργούνται από το σύλλογο διδα¬ 
σκόντων του Λυκείου που φοίτησαν. Ο τίτλος που χορη¬ 
γείται στους αποφοίτους της περίπτωσης αυτής αναγρά¬ 
φει ότι εκδίδεται σύμφωνα με την παρούσα διάταξη. Όσοι 
λάβουν απολυτήριο με τις διατάξεις της περίπτωσης αυ¬ 
τής έχουν δικαίωμα πρόσβασης στην τριτοβάθμια εκπαί¬ 
δευση, σύμφωνα με τις διατάξεις της παραγράφου 5 πε¬ 
ρίπτωση α' στοιχείο Ν του άρθρου 2 του Ν. 2525/1997, ό¬ 
πως αυτή τροποποιήθηκε ανωτέρω με την παράγραφο 2 
του παρόντος άρθρου. 

6. Στους μαθητές της Β' και Γ τάξης των Ενιαίων Λυκεί¬ 
ων, που εξετάζονται σε άλλο λύκειο από αυτό στο οποίο 
φοιτούν επειδή το λύκειό τους δεν χρησιμοποιείται ως ε¬ 
ξεταστικό κέντρο κατά τη διεξαγωγή των προαγωγικών ή 
απολυτηρίων εξετάσεων που διενεργούνται σε εθνικό ε¬ 
πίπεδο, μπορεί να καλύπτονται τα έξοδα μετακίνησης, 
διαμονής και διατροφής αυτών και ενός συνοδού τους. Η 
αποζημίωση αυτή καταβάλλεται εφόσον η απόσταση των 
δύο σχολείων και οι συγκοινωνιακές συνθήκες επιβάλ¬ 


λουν τη διαμονή τους στην έδρα του σχολείου που εξετά¬ 
ζονται. Η σχετική δαπάνη βαρύνει τον προϋπολογισμό 
του Υπουργείου Εθνικής Παιδείας και Θρησκευμάτων. Με 
κοινή απόφαση των Υπουργών Οικονομικών και Εθνικής 
Παιδείας και Θρησκευμάτων καθορίζονται οι προϋποθέ¬ 
σεις, οι διαδικασίες και το ύψος των καλυπτόμενων ημε- 
ρησίως δαπανών ανά μαθητή και συνοδό και κάθε ανα¬ 
γκαία λεπτομέρεια για την εφαρμογή της παρούσας διά¬ 
ταξης. 

7. α) Στους εκπαιδευτικούς της δευτεροβάθμιας και τρι¬ 
τοβάθμιας εκπαίδευσης που συμμετέχουν στις εν γένει 
διαδικασίες των πανελλαδικών προαγωγικών και απολυ¬ 
τηρίων εξετάσεων του λυκείου και των κάθε φύσης εξε¬ 
τάσεων για την εισαγωγή αποφοίτων των λυκείων και των 
Τ.Ε.Ε. στην τριτοβάθμια εκπαίδευση, μετά τη λήξη του δι¬ 
δακτικού έτους, χορηγείται αποζημίωση για τη μη χρήση 
μέρους των θερινών διακοπών τους, που ορίζεται ίση με 
το 1 /30 των μηνιαίων τακτικών αποδοχών τους για κάθε η¬ 
μέρα απασχόλησήςτους. 

β) Στους εκπαιδευτικούς και στους διοικητικούς υπαλ¬ 
λήλους της κεντρικής υπηρεσίας και των περιφερειακών 
υπηρεσιών του Υπουργείου Εθνικής Παιδείας και Θρη¬ 
σκευμάτων, στους επιστάτες και στις καθαρίστριες σχο¬ 
λείων που απασχολούνται στις προαναφερόμενες διαδι¬ 
κασίες τα Σάββατα και τις Κυριακές κατά τους μήνες 
Μάιο, Ιούνιο και Ιούλιο καταβάλλεται πρόσθετη αποζη¬ 
μίωση ίση μετο75%του 1/30 των τακτικών μηνιαίων απο¬ 
δοχών τους για κάθε ημέρα απασχόλησής τους. 

γ) Στις διατάξεις της παρούσας παραγράφου εμπί¬ 
πτουν και οι ιδιωτικοί εκπαιδευτικοί που απασχολούνται 
στις ανωτέρω διαδικασίες. Η σχετική δαπάνη βαρύνει τον 
προϋπολογισμό του Υπουργείου Εθνικής Παιδείας και 
Θρησκευμάτων. 

δ) Τα ανωτέρω εφαρμόζονται αναλόγως και για τις πα¬ 
νελλαδικές προαγωγικές και απολυτήριες εξετάσεις του 
σχολικού έτους 1999-2000, καθώς και για τις ίδιες εξετά¬ 
σεις του ίδιου σχολικού έτους που διενεργήθηκαντον Σε¬ 
πτέμβριο του 2000. 

ε) Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών καθορίζονται οι προ¬ 
ϋποθέσεις για την καταβολή των ανωτέρω αποζημιώσεων 
και ρυθμίζονται τα ειδικότερα θέματα και οι λεπτομέρειες 
για την εφαρμογή των διατάξεων της παρούσας παρα¬ 
γράφου. 

στ) Οι διατάξεις της παραγράφου 8 του άρθρου 7 του Ν. 
1865/1989 (ΦΕΚ210 Α'), όπως ισχύουν, καταργούνται. 

8. Στο τέλος της παραγράφου 6 του άρθρου 19 του Ν. 
2470/1997 (ΦΕΚ 40 Α'), όπως προστέθηκε με τη διάταξη 
του άρθρου 7 του Ν. 2517/1997 (ΦΕΚ 160 Α'), προστίθε¬ 
νται τα ακόλουθα: 

"Μηνιαίως το ύψος των αποζημιώσεων που καταβάλλο¬ 
νται σύμφωνα με την παρούσα δεν μπορεί να υπερβαίνει 
το ύψος των συνολικών αποδοχών του προσωπικού αυ¬ 
τού, όπως αυτές προκύπτουν από τις τακτικές αποδοχές 
και το κίνητρο απόδοσης τον αντίστοιχο μήνα." 

9. 1. α) Από το σχολικό έτος 2000-2001 στους αποφοί¬ 
τους Β' κύκλου σπουδών Τ.Ε.Ε. χορηγείται κατόπιν εξε¬ 
τάσεων πτυχίο επιπέδου 3 του άρθρου 6 παρ. 1 περίπτω¬ 
ση γ' του Ν. 2009/1992 (ΦΕΚ 18 Α'). Οι εξετάσεις διενερ- 
γούνται με ευθύνη του συλλόγου διδασκόντων του οικεί¬ 
ου Τ.Ε.Ε.. 

β) Γιατο ακαδημαϊκό έτος 2001-2002 η εισαγωγή κατό¬ 
χων πτυχίου Β' κύκλου σπουδών ημερήσιων Τ.Ε.Ε. και 

πτυχίου ειδικότηταςτωνπρώηνΤ.Ε.Λ., που δεν εμπίπτουν 
στη διάταξη της παραγράφου 7 του άρθρου 2 του Ν. 
2525/1997, όπως ανπκαταστάθηκε με τη διάταξη του ε¬ 
δαφίου β' της παραγράφου 36 του άρθρου 14 του Ν. 
2817/2000 σε αντίστοιχα τμήματα τωνΤ.Ε.Ι. γίνεται ύστε¬ 
ρα από εισιτήριες εξετάσεις σε τρία μαθήματα, από αυτά 
που διδάσκονται στο Β' κύκλο σπουδών Τ.Ε.Ε., από τα ο¬ 
ποία τα δύο είναι γενικής παιδείας και το τρίτο μπορεί να 
είναι γενικής παιδείας ή ειδικότητας. Οι αντίστοιχοι κάτο¬ 
χοι πτυχίου Β' κύκλου σπουδών εσπερινών Τ.Ε.Ε. εξετά¬ 
ζονται σε δύο μαθήματα γενικής παιδείας. Οι εξετάσεις 
αυτές διενεργούνται με κοινά θέματα σε εθνικό επίπεδο. 
Η εισαγωγή τους στα Τ.Ε.Ι. γίνεται, εφόσον έχουν επιτύ¬ 
χει σύνολο μορίων τουλάχιστον ίσο με το μισό του μέγι- 
στου δυνατού, κατά φθίνουσα σειρά μορίων και σε ποσο¬ 
στό θέσεωντου αριθμού εισακτέων στα Τ.Ε.Ι. χωριστό για 
τους υποψηφίους από ημερήσια και εσπερινά Τ.Ε.Ε., που 
ορίζεται με απόφαση του Υπουργού Εθνικής Παιδείας και 
Θρησκευμάτων. 

Με απόφαση του Υπουργού Εθνικής Παιδείας και Θρη¬ 
σκευμάτων καθορίζονται τα θέματα που έχουν σχέση με 
την εφαρμογή της περίπτωσης αυτής και ειδικότερα: τα 
αντίστοιχα τμήματα Τ.Ε.Ι. κατά ειδικότητα Τ.Ε.Ε., τα εξε¬ 
ταζόμενα μαθήματα, ο τρόπος και η διαδικασία εξέτασής 
τους, ο τρόπος και η διαδικασία βαθμολόγησης και ανα¬ 
βαθμολόγησης των γραπτών δοκιμίων, οι συντελεστές 
βαρύτητας κατά εξεταζόμενο μάθημα για τον υπολογι¬ 
σμό του συνολικού αριθμού μορίων, ο τρόπος, ο τόπος 
και ο χρόνος υποβολής της δήλωσης προτίμησης των υ¬ 
ποψηφίων, τα απαιτούμενα δικαιολογητικά, ο τρόπος και 
η διαδικασία συγκέντρωσης των βαθμών και των δηλώσε¬ 
ων προτίμησης των υποψηφίων, ο τρόπος επεξεργασίας 
των βαθμολογικών στοιχείων και των προτιμήσεων, η κα¬ 
τάρτιση των πινάκων εισαγομένων, ο τρόπος ανακοίνω¬ 
σής τους στους υποψηφίους και στα οικεία τμήματα ει¬ 
σαγωγής, ο τρόπος, ο χρόνος και η διαδικασία εγγραφής 
των εισαγομένων, ειδικότερα θέματα και κάθε αναγκαία 
λεπτομέρεια. 

γ) Με απόφαση του Υπουργού Εθνικής Παιδείας και 
Θρησκευμάτων καθορίζεται η συγκρότηση των αναγκαί¬ 
ων εξεταστικών και βαθμολογικών κέντρων και των ανα¬ 
γκαίων ατομικών και συλλογικών οργάνων για την εφαρ¬ 
μογή των διατάξεωντης παρούσας παραγράφου. Οι δια¬ 
τάξεις του άρθρου 53 του Ν. 2721/1999 (ΦΕΚ 112 Α') ι¬ 
σχύουν αναλόγως και για την εφαρμογή των διατάξεων 
της παρούσας παραγράφου. 

δ) Οι διατάξεις του πρώτου εδαφίου της παραγράφου 6 
του άρθρου 2 του Ν. 2640/1998, όπως ανπκαταστάθηκε 
με την περίπτωση α' της παραγράφου 37 του άρθρου 14 
του Ν. 2817/2000 (ΦΕΚ 78 Α') καταργούνται. Όσοι εισή- 
χθησαν στα Τ.Ε.Ι., ενεγράφησαν και παρακολούθησαν το 
Ειδικό Πρόγραμμα Εκπαίδευσης και Προετοιμασίας του 
ακαδημαϊκού έτους 2000-2001, σύμφωνα με τις διατάξεις 
αυτές που καταργούνται, εγγράφονται στο αντίστοιχο 
Τμήμα Τ.Ε.Ι. το εαρινό εξάμηνο του ίδιου ακαδημαϊκού έ¬ 
τους. 

ε) Το στοιχείο β'της παραγράφου 1 του άρθρου 22 του 
Ν. 2638/1998 (ΦΕΚ 204 Α'), όπως τροποποιήθηκε με την 
παράγραφο 4 στοιχείο δ'του άρθρου 19του Ν. 2819/2000 
(ΦΕΚ 84 Α') αντικαθίσταται ως ακολούθως: 

"β) Σε κάθε περίπτωση στιςΑ.Ε.Ν. εισάγονται κάτοχοια- 
πολυτηρίου Ενιαίου Λυκείου ή άλλου ισότιμου τίτλου ή 
κάτοχοι πτυχίου του ενιαίου τριετούς κύκλου σπουδών 


Ναυτικού και Ναυτιλιακού τομέα ή Β' κύκλου σπουδών 

Τ.Ε.Ε.." 

2. Η παράγραφος 7 του άρθρου 2 του Ν. 2640/1998 α¬ 
ντικαθίσταται ως ακολούθως: 

"7. Οι μαθητές των Ενιαίων Λυκείων που δεν επιθυμούν 
να συνεχίσουν τις σπουδές σε αυτά μπορούν να εγγρα- 
φούν στο Α'έτος του Α' κύκλου σπουδών των Τ.Ε.Ε.." 

Η διάταξη της παραγράφου αυτής ισχύει από το σχολι¬ 
κό έτος 2001-2002. 

10. Η αληθής έννοια της διάταξης της παραγράφου 15 
του άρθρου 34 του Ν. 2725/1999 (ΦΕΚ 121 Α') είναι ότι τα 
κριτήρια προτεραιότητας της παραγράφου αυτής εφαρ¬ 
μόζονται για την εισαγωγή στα τμήματα Φυσικής Αγωγής 
και Αθλητισμού, ενώ για την εισαγωγή στα λοιπά τμήματα 
ή σχολές Α.Ε.Ι. ή Τ.Ε.Ι., σύμφωνα με τις διατάξεις του ε¬ 
δαφίου Ν της παραγράφου 13του ίδιου άρθρου, εφαρμό¬ 
ζονται μόνο στην περίπτωση ισοβαθμίας με τον τελευταίο 
εισαγόμενο στα τμήματα ή τις σχολές αυτές. 

11. Οι απόφοιτοι Ενιαίου Λυκείου του σχολικού έτους 
1999-2000, που απέκτησαντο απολυτήριό τους σύμφωνα 
με τις διατάξεις της παραγράφου 5 του άρθρου 28 του 
π.δ. 246/1998 (ΦΕΚ 183 Α'), εισάγονται σε σχολή ή τμήμα 
Α.Ε.Ι. ήΤ.Ε.Ι. ήτηςΑΣΕΤΕΜ/ΣΕΛΕΤΕως υπεράριθμοι του 
ακαδημαϊκού έτους 2000-2001, κατόπιν αιτήσεώςτους σε 
σχολή ή τμήμα της προτίμησής τους, υπό την προϋπόθε¬ 
ση ότι συγκεντρώνουν αριθμό μορίων τουλάχιστον ίσο με 
αυτόν του τελευταίου εισαχθέντος το ίδιο ακαδημαϊκό έ¬ 
τος στη σχολή ή το τμήμα αυτό. Ο υπολογισμός των μο¬ 
ρίων για την εφαρμογή της παρούσας παραγράφου γίνε¬ 
ται σύμφωνα με τις διατάξεις της παραγράφου 5 του άρ¬ 
θρου 3 της Φ.152/Β6/198/2000 (ΦΕΚ 472 Β') κοινής από¬ 
φασης του Υπουργού Εθνικής Παιδείας και Θρησκευμά¬ 
των και του Υφυπουργού Οικονομικών. Όσοι εμπίπτουν 
στις διατάξεις της παρούσας παραγράφου εγγράφονται 
στο τμήμα επιλογής τους το ακαδημαϊκό έτος 2001-2002, 
με απόφαση του Υπουργού Εθνικής Παιδείας και Θρη¬ 
σκευμάτων. Με όμοια απόφαση καθορίζονται τα απαραί¬ 
τητα δικαιολογητικά, ο τόπος και ο χρόνος υποβολής της 
σχετικής αίτησης, η προθεσμία εγγραφής τους στη σχο¬ 
λή ή το τμήμα επιτυχίας τους και ρυθμίζεται κάθε ανα¬ 
γκαία λεπτομέρεια για την εφαρμογή της παρούσας πα¬ 
ραγράφου. 

12. Μαθητές των δύο τελευταίων τάξεων εσπερινών Ε¬ 
νιαίων Λυκείων μπορούν, χωρίς να έχουν δικαίωμα πρό¬ 
σβασης στην τριτοβάθμια εκπαίδευση, να ζητήσουν να 
μην εξετάζονται σε εθνικό επίπεδο στα μαθήματα της οι¬ 
κείας τάξης. Οι διατάξεις της περίπτωσης Ιί της παρα¬ 
γράφου 5 του παρόντος άρθρου εφαρμόζονται αναλό¬ 
γως στην περίπτωση αυτή. Οι διατάξεις της παραγράφου 
47του άρθρου 14του Ν. 2817/2000 καταργούνται. 

Άρθρο 2 

Ερευνητικό Ακαδημαϊκό Ινστιτούτο 
Τεχνολογίας Υπολογιστών 

1. Το Ερευνητικό Πανεπιστημιακό Ινστιτούτο Τεχνολο¬ 
γίας Υπολογιστών (Ι.Τ.Υ.), το οποίο προβλέπεται από το 
π.δ. 9/1985 (ΦΕΚ6 Α'), τα άρθρα ΙΟτου Ν. 1771/1988 και 
112 του Ν. 1892/1990 (ΦΕΚ 101 Α'), σε συνδυασμό και με 
τις διατάξειςτου Ν. 2083/1992 (ΦΕΚ 159 Α'), μετονομάζε¬ 
ται σε "Ερευνητικό Ακαδημαϊκό Ινστιτούτο Τεχνολογίας 
Υπολογιστών" (Ε.Α.Ι.Τ.Υ.) και διέπεται από τις διατάξεις 
του παρόντος. 

2. Το Ε.Α.Ι.Τ.Υ. είναι νομικό πρόσωπο ιδιωτικού δικαίου 
μη κερδοσκοπικού χαρακτήρα με έδρα την Πάτρα, δεν α¬ 
νήκει στο δημόσιο τομέα, όπως αυτός οριοθετείται από 
τις κείμενες διατάξεις, έχει διοικητική και οικονομική αυ¬ 
τονομία και εποπτεύεται από τον Υπουργό Εθνικής Παι¬ 
δείας και Θρησκευμάτων. 

3. Σκοποί του Ε.Α.Ι.Τ.Υ. είναι: 

α) Η διεξαγωγή βασικής και εφαρμοσμένης έρευνας 
στην τεχνολογία λογικού και υλικού υπολογιστών, τα δί¬ 
κτυα και τις κοινωνικές, οικονομικές και άλλες επιπτώσεις 
της Κοινωνίας της Πληροφορίας (ΚτΠ). 

β) Ο σχεδιασμός και η ανάπτυξη προϊόντων και υπηρε¬ 
σιών που περιλαμβάνουν υπολογιστική και δικτυακή τε¬ 
χνολογία για όλες τις κοινωνικές δραστηριότητες μετά¬ 
βασης στην ΚτΠ. 

γ) Η στήριξη της εκπαίδευσης και κάθε μορφής κατάρ¬ 
τισης σε σχέση με την επιστήμη και τεχνολογία της πλη¬ 
ροφορικής και των δικτύων, καθώς καιτην αξιοποίηση της 
ΚτΠ. 

δ) Η στήριξη της παραγωγής, των υπηρεσιών και εν γέ- 
νει της κοινωνίας στα θέματα της ΚτΠ. 

ε) Η ανάπτυξη τεχνολογίας και η μεταφορά τεχνογνω¬ 
σίας. 

στ) Η παροχή συμβουλευτικών, σχεδιαστικών και δια¬ 
χειριστικών υπηρεσιών ειδικότερα προς το Υπουργείο Ε¬ 
θνικής Παιδείας και Θρησκευμάτων και γενικότερα προς 
το Δημόσιο, φυσικά και νομικά πρόσωπα και τους κοινω¬ 
νικούς φορείς, σε θέματα μετάβασης της χώρας στην 
ΚτΠ. 

Γιατην επίτευξη των σκοπώντουτο Ε.Α.Ι.Τ.Υ. συνεργά¬ 
ζεται με φορείς του δημόσιου και ιδιωτικού τομέα και με 
τα Α.Ε.Ι. και Τ.Ε.Ι.. Ακόμη μπορεί να ιδρύει παραρτήματά 
του στην Ελλάδα ή το εξωτερικό, να λαμβάνει δάνεια και 
να χορηγεί μεταπτυχιακές ή μεταδιδακτορικές υποτρο¬ 
φίες. 

4. Έσοδα του Ε.Α.Ι.Τ.Υ. είναι τα προερχόμενα από την 
παροχή υπηρεσιών και την πώληση προϊόντων προς τρί¬ 
τους, οι ειδικές εισφορές και χρηματοδοτήσεις από δη¬ 
μόσιους ή ιδιωτικούς φορείς, επιχειρήσεις και οργανι¬ 
σμούς του εσωτερικού ή εξωτερικού, οι δωρεές κάθε εί¬ 
δους και οι πρόσοδοι από περιουσιακά στοιχεία του. Το 
Ε.Α.Ι.Τ.Υ. επιχορηγείται έναντι των υπηρεσιών που προ¬ 
σφέρει στο Υπουργείο Εθνικής Παιδείας και Θρησκευμά¬ 
των από τον τακτικό προϋπολογισμό του Υπουργείου μέ- 
χριτην κάλυψη ποσοστού έως 30% των ετήσιων λειτουρ¬ 
γικών του δαπανών. Επίσης επιχορηγείται και από τον 
προϋπολογισμό δημοσίων επενδύσεων του ίδιου Υπουρ¬ 
γείου. Η συμμετοχή του σε κοινοτικές δράσεις ή προ¬ 
γράμματα κοινοτικού πλαισίου στήριξης είναι δυνατή, 
σύμφωνα με τις διατάξεις που ισχύουν κάθε φορά. 

5. Το Ε.Α.Ι.Τ.Υ. υποβάλλει στον Υπουργό Εθνικής Παι¬ 
δείας και θρησκευμάτων εντός του μηνός Μάίου κάθε έ¬ 
τους μεσοπρόθεσμο σχεδίασμά δράσης, ο οποίος συνο¬ 
δεύεται από αναλυτικό προϋπολογισμό του επόμενου έ¬ 
τους,τα ενγένειοικονομικάτου στοιχεία κατά το χρόνο υ¬ 
ποβολής και απολογισμό του προηγούμενου έτους. Ο Υ¬ 
πουργός Εθνικής Παιδείας και Θρησκευμάτων εγκρίνει ή 
τροποποιεί με απόφασή του τον ανωτέρω σχεδίασμά 
δράσης το αργότερο μέχρι τέλος Νοεμβρίου. 

6. Η οικονομική διαχείριση του Ε.Α.Ι.Τ.Υ., μέχρι την έκ¬ 
δοση προεδρικού διατάγματος που προβλέπεται από την 
παράγραφο 9, ελέγχεται από ορκωτό ελεγκτή, τον οποίο 
ορίζει ο Υπουργός Εθνικής Παιδείας και Θρησκευμάτων. 


7. α) Το Ε.Α.Ι.Τ.Υ. διοικείται από τον Διευθυντή και το 
Συμβούλιο: 

αα) Ο Διευθυντής επιλέγεται από τον Υπουργό Εθνικής 
Παιδείας και Θρησκευμάτων, ο οποίος εκδίδει σχετική 
προκήρυξη, την οποία δημοσιεύει σε δύο ημερήσιες εφη¬ 
μερίδες των Αθηνών, μία της Θεσσαλονίκης και μία της 
Πάτρας. Στη διαδικασία επιλογής μπορούν να λάβουν μέ¬ 
ρος διακεκριμένοι Έλληνες ή υπήκοοι χωρών- μελών της 
Ευρωπαϊκής Ένωσης επιστήμονες της Πληροφορικής, οι 
οποίοι έχουν υψηλού επιπέδου πολυετή ερευνητική, εκ¬ 
παιδευτική και διοικητική εμπειρία και δεν έχουν συντα- 
ξιοδοτηθεί. Η εκπαιδευτική και ερευνητική εμπειρία πρέ¬ 
πει να είναι σε θέση καθηγητή Α.Ε.Ι. της χώρας ή του ε¬ 
ξωτερικού. Η επιλογή γίνεται ύστερα από εισήγηση ειδι¬ 
κής επιτροπής, η οποία αποτελείται από δύο πρυτάνεις 
Α.Ε.Ι., ο ένας έκτων οποίων είναι ο πρύτανηςτου Πανεπι¬ 
στημίου Πατρών και τρεις επιφανείς Έλληνες επιστήμο¬ 
νες της Πληροφορικής, του εσωτερικού ή του εξωτερι¬ 
κού. Η επιλογή γίνεται για πενταετή θητεία, που μπορεί να 
ανανεωθεί μία φορά. Ο Διευθυντής είναι και Πρόεδρος 
του Συμβουλίου. 

ββ) Το Συμβούλιο συγκροτείται από εννιά μέλη, αποτε- 
λείται από τον Διευθυντή ως Πρόεδρο, έναν Αντιπρύτανη 
του Πανεπιστημίου Πατρών, που ορίζεται από το Πρυτα- 
νικό Συμβούλιο, τον Πρόεδρο του Τμήματος Μηχανικών 
Η/Υ και Πληροφορικής του Πανεπιστημίου Πατρών και έ¬ 
ξι μέλη, τα οποία ορίζονται με απόφαση του Υπουργού Ε¬ 
θνικής Παιδείας και Θρησκευμάτων, ύστερα από γνώμη 
του Διευθυντή, η οποία περιλαμβάνει αριθμό δέκα τουλά¬ 
χιστον προτεινόμενων μελών. Τα μέλη αυτά είναι εν ενερ- 
γεία καθηγητές ή αναπληρωτές καθηγητές Α.Ε.Ι. της η¬ 
μεδαπής κατά προτίμηση τμημάτων Πληροφορικής ή Το¬ 
μέων Πληροφορικής συναφών Τμημάτων, Ερευνητές Α' ή 
Β' βαθμίδας ή Διευθυντές παραγωγικών μονάδων του 
Ε.Α.Ι.Τ.Υ.. Με πρόταση του Διευθυντή, ένα από τα μέλη 
αυτά μπορεί, με απόφαση του Συμβουλίου, να ορισθεί Α¬ 
ναπληρωτής Διευθυντής, ο οποίος αναπληρώνει τον Δι¬ 
ευθυντή και ασκείτις αρμοδιότητες που αυτός του ορίζει. 
Η θητεία των μελών αυτών του Συμβουλίου είναι πενταε¬ 
τής. 

β) Η αμοιβή και τα έξοδα παράστασης του Διευθυντή, 
των μελών του Συμβουλίου και του Αναπληρωτή Διευθυ¬ 
ντή ορίζονται με κοινή απόφαση του Υπουργού Εθνικής 
Παιδείας και Θρησκευμάτων και Οικονομικών. 

8. Με απόφαση του Υπουργού Εθνικής Παιδείας και 
Θρησκευμάτων μπορεί να ανατίθενται απευθείας στο 
Ε.Α.Ι.Τ.Υ. καθήκονταεπιστημονικού-τεχνικού συμβούλου 
σε θέματα της Κοινωνίας της Πληροφορίας ή σε σχετικά 
με το σκοπό του έργα έρευνας, ανάπτυξης, εκπαίδευσης, 
μελετών και διαχείρισης ή καθήκοντα φορέα υλοποίησης 
τελικού δικαιούχου ή ενδιάμεσου φορέα σε τέτοια έργα, 
αρμοδιότητας του Υπουργείου Εθνικής Παιδείας και 
Θρησκευμάτων ή φορέων που υπάγονται σε αυτό. Με κοι¬ 
νή απόφαση του Υπουργού Εθνικής Παιδείας και Θρη¬ 
σκευμάτων και του κατά περίπτωση αρμόδιου Υπουργού 
είναι δυνατή η ανάλογη εφαρμογή της διάταξης αυτής και 
σε άλλα Υπουργεία ή φορείς που υπάγονται σε αυτά. 

9. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και Α¬ 
ποκέντρωσης, Οικονομικών και Εθνικής Παιδείας και 
Θρησκευμάτων, είναι δυνατή η περαιτέρω εξειδίκευση ή 
σχετική επέκταση των σκοπών του Ε.Α.Ι.Τ.Υ. και η ρύθμι¬ 
ση θεμάτων που έχουν σχέση με τον έλεγχο της διαχείρι- 

σής του, τις αποσπάσεις σε αυτό προσωπικού και, σε πε¬ 
ρίπτωση διάλυσης, τον τρόπο εκκαθάρισης και την τύχη 
της περιουσίας που τυχόν έχει. 

10. Η οργάνωση καιλειτουργίατου Ε.Α.Ι.Τ.Υ. καιτωνπα- 
ραρτημάτων, οι αρμοδιότητες των οργάνων διοίκησης, η 
χορήγηση υποτροφιών, η συνεργασία με άλλους φορείς, 
οι κατηγορίες και οι θέσεις του προσωπικού, τα προσόντα 
του, ο τρόπος πρόσληψης, οι εργασιακές του σχέσεις, τα 
καθήκοντα και οι υποχρεώσεις του και η εν γένει υπηρε¬ 
σιακή και πειθαρχική του κατάσταση και γενικώς η ρύθμι¬ 
ση θεμάτων εσωτερικής οργάνωσης και λειτουργίας του 
Ε.Α.Ι.Τ.Υ. και των παραρτημάτων του ρυθμίζονται με τον 
Εσωτερικό Κανονισμό Λειτουργίας (Ε.Κ.Λ.) που συντάσ¬ 
σει το Συμβούλιο με εισήγηση του Διευθυντή και, με δι- 
καίωματροποποίησης, εγκρίνουν με κοινή τους απόφαση 
οι Υπουργοί Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Εθνικής Παιδείας και Θρη¬ 
σκευμάτων. Ο κανονισμός μετά την έγκρισή του δημοσι¬ 
εύεται στην Εφημερίδα της Κυβερνήσεως. 

11. α) Τα όργανα του νομικού προσώπου που μετατρέ- 
πεται συνεχίζουν τη λειτουργία τους ως όργανα του 
Ε.Α.Ι.Τ.Υ. και όσοι κατέχουν, κατά την έναρξη ισχύος του 
παρόντος νόμου, τις αντίστοιχες θέσεις σε αυτά τα ατο¬ 
μικά ή συλλογικά όργανα εξακολουθούν να ασκούντο κα- 
θήκοντά τους μέχρι την επιλογή του Διευθυντή ή τη συ¬ 
γκρότηση του Συμβουλίου του Ε.Α.Ι.Τ.Υ. κατά περίπτωση, 
οπότε παύονται αυτοδικαίως και χωρίς καταβολή αποζη¬ 
μίωσης. 

β) Το προσωπικό που απασχολείται, κατά την έναρξη 
ισχύος του παρόντος νόμου, στο νομικό πρόσωπο που 
μετατρέπεται συνεχίζει, με την ίδια έννομη σχέση, ως 
προσωπικό του Ε.Α.Ι.Τ.Υ.. Οι Ερευνητές, που καθίστανται 
πλέον Ερευνητές του Ε.Α.Ι.Τ.Υ., δεν κατέχουν μόνιμη θέ¬ 
ση και είναι ισότιμοι και αντίστοιχοι με τους Ερευνητές 
των ερευνητικών ιδρυμάτων. Οι σχετικές με τους Ερευνη¬ 
τές διατάξεις του Ν. 2530/1997 (ΦΕΚ 218 Α') εφαρμόζο¬ 
νται αναλόγως και προς αυτούς. Οι Ερευνητές του 
Ε.Α.Ι.Τ.Υ. μπορούν, με τη συναίνεση του Ε.Α.Ι.Τ.Υ., να α¬ 
ναλαμβάνουν διδακτικό έργο σε ερευνητικά κέντρα ή ι¬ 
δρύματα τριτοβάθμιας εκπαίδευσης. 

γ) Για την επίτευξη των σκοπών του Ε.Α.Ι.Τ.Υ. μπορούν 
να αποσπώνται σε αυτό, ύστερα από αίτησή τους, δημό¬ 
σιοι υπάλληλοι, σύμφωνα με τις διατάξεις του Υπαλληλι¬ 
κού Κώδικα και κατάτις ειδικότερες προβλέψεις του προ¬ 
εδρικού διατάγματος της παραγράφου 9. 

δ) Τα θέματα αμοιβών, εξόδων παράστασης και μετακί¬ 
νησης του προσωπικού ρυθμίζονται με κοινή απόφαση 
των Υπουργών Εθνικής Παιδείας και Θρησκευμάτων και 
Οικονομικών, ύστερα από πρόταση του Συμβουλίου του 
Ε.Α.Ι.Τ.Υ.. 

12. Μέχρι την έκδοση του προεδρικού διατάγματος της 
παραγράφου 9 και του Ε.Κ.Λ. εφαρμόζονται αναλόγως οι 
διατάξεις, κανονισμοί και αποφάσεις που ισχύουν σήμε¬ 
ρα και αφορούν το νομικό πρόσωπο που μετατρέπεται, 
κατά το μέρος που δεν είναι αντίθετες στις διατάξεις του 
παρόντος νόμου. Ειδικότερα θέματα οργάνωσης και λει¬ 
τουργίας κατά το διάστημα αυτό αντιμετωπίζονται με α¬ 
πόφαση του Συμβουλίου του Ε.Α.Ι.Τ.Υ.. 

Άρθρο 3 

Θέματα Λαϊκής Επιμόρφωσης 

1. Η Γ ενική Γ ραμματεία Λαϊκής Επιμόρφωσης (Γ.Γ.Λ.Ε.), 


που έχει συσταθεί με το άρθρο 27 παρ. 1 εδ. ε' του Ν. 
1558/1985 (ΦΕΚ 137 Α'), μετονομάζεται σε "Γενική Γραμ¬ 
ματεία Εκπαίδευσης Ενηλίκων" ( Γ.Γ.Ε.Ε.). Όπου αναφέ- 
ρεται Γ ενική Γ ραμματεία Λαϊκής Επιμόρφωσης ή Γ ενικός 
Γ ραμματέας Λαϊκής Επιμόρφωσης νοείται εφεξής η Γ ενι¬ 
κή Γραμματεία Εκπαίδευσης Ενηλίκων και ο Γενικός 
Γ ραμματέας Εκπαίδευσης Ενηλίκων αντίστοιχα. 

2. Στις αρμοδιότητες της Γ.Γ.Ε.Ε. υπάγονται ο σχεδια- 
σμός, ο συντονισμός και η υλοποίηση, σε εθνικό επίπεδο 
και στον απόδημο ελληνισμό, ενεργειών που αφορούν 
στη δια βίου μάθηση και ιδίως: 

α) Η βασική εκπαίδευση ενηλίκων (αλφαβητισμός - συ¬ 
μπλήρωση υποχρεωτικής εκπαίδευσης). 

β) Η γενική εκπαίδευση και κατάρτιση ενηλίκων (συνεχι¬ 
ζόμενη κατάρτιση - κατάρτιση και επιμόρφωση ειδικών 
κοινωνικών ομάδων - εκμάθηση ελληνικής γλώσσας ως 
δεύτερης γλώσσας - νέες τεχνολογίες κ.λπ.). 

γ) Η Κοινωνική - Πολιτιστική Εκπαίδευση και Επιμόρφω¬ 
ση (εκπαίδευση - επιμόρφωση σε θέματα πολιτισμού - υ¬ 
γείας - περιβάλλοντος και ενημέρωση σε κοινωνικά, πολι¬ 
τιστικά και ευρωπαϊκά θέματα). 

δ) Η ανοικτή εξ αποστάσεως εκπαίδευση και κατάρτιση, 
η σύνδεση και συνεργασία με τα εκάστοτε συστήματα α¬ 
νοιχτής και εξ αποστάσεως εκπαίδευσης καθώς και η εκ¬ 
παίδευση εκπαιδευτών. 

ε) Η ευθύνη για τη λειτουργία των Σχολείων Δεύτερης 
Ευκαιρίας του άρθρου 5 του Ν. 2525/1997. Όπου στις δια¬ 
τάξεις του νόμου που προαναφέρθηκε αναγράφεται Ιν¬ 
στιτούτο Διαρκούς Εκπαίδευσης Ενηλίκων (Ι.Δ.ΕΚ.Ε.) νο¬ 
είται εφεξής η Γ.Γ.Ε.Ε.. 

3. α) Το Ι.Δ.ΕΚ.Ε., που προβλέπεται από το άρθρο 4του 
Ν. 2327/1995 (ΦΕΚ 156Α'), υπάγεται στη Γενική Γραμμα¬ 
τεία Εκπαίδευσης Ενηλίκων (Γ.Γ.Ε.Ε.). 

β) Η παράγραφος 9 του άρθρου 4 του Ν. 2327/1995 α- 
ναριθμείται σε 15 και οι παράγραφοι 2 έως 8 του ίδιου άρ¬ 
θρου αντικαθίστανται ως ακολούθως: 

"2. Σκοπός του Ινστιτούτου είναι η τεχνολογική και επι¬ 
στημονική υποστήριξη των προγραμμάτων της Γ.Γ.Ε.Ε. 
και η υλοποίηση ενεργειών που αφορούν στη δια βίου μά¬ 
θηση. 

3. Όργανα διοίκησης του Ινστιτούτου είναι το Διοικητι¬ 
κό Συμβούλιο (Δ.Σ.) και ο Γ ενικός Διευθυντής. 

4. Το Δ.Σ. ορίζεται από τον Υπουργό Εθνικής Παιδείας 
και Θρησκευμάτων και απαρτίζεται από επτά (7) μέλη. Η 
θητεία των μελώντου είναιτριετής. Τα μέλητου Δ.Σ. προ¬ 
έρχονται από επιστήμονες αναγνωρισμένου κύρους σε 
θέματα σχετικά με τους σκοπούς του Ι.Δ.ΕΚ.Ε.. 

5. Ο Γενικός Διευθυντής ορίζεται με απόφαση του Υ¬ 
πουργού Εθνικής Παιδείας και Θρησκευμάτων με τριετή 
θητεία, που μπορεί να ανανεώνεται για ίσο χρόνο. 

6. Οιπόροιτου Ινστιτούτου είναι: α) επιχορηγήσεις από 
τον τακτικό προϋπολογισμό και το πρόγραμμα δημοσίων 
επενδύσεων της Γ.Γ.Ε.Ε. ή άλλων δημοσίων υπηρεσιών, 
β) χρηματοδοτήσεις από την Ευρωπαϊκή Ένωση ή άλ¬ 
λους διεθνείς οργανισμούς, γ) έσοδα από άλλες πηγές. 

7. Ο οικονομικός και διαχειριστικός έλεγχος του Ινστι¬ 
τούτου γίνεται από δύο ορκωτούς ελεγκτές που ορίζονται 
με απόφαση του Δ.Σ. του Ινστιτούτου. Οι δαπάνες του ε¬ 
λέγχου βαρύνουν το Ινστιτούτο. 

8. Η Γ.Γ.Ε.Ε. μπορεί να αναθέτει απευθείας στο Ινστι¬ 
τούτο έργα, προγράμματα και μελέτες. 

9. Το Ινστιτούτο απολαμβάνει όλων των προνομίων του 
Ελληνικού Δημοσίου πληντων φορολογικών απαλλαγών. 

10. Είναι δυνατή η απασχόληση υπαλλήλων του Δημο¬ 
σίου και του ευρύτερου δημόσιου τομέα στο Ινστιτούτο. 

11. Η πρόσληψη επιμορφωτών, έκτακτου προσωπικού 
και προσωπικού με σύμβαση μίσθωσης έργου, για την υ¬ 
λοποίηση των προγραμμάτων, γίνονται με αποφάσεις του 
Δ.Σ.του Ινστιτούτου. 

12. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και Α¬ 
ποκέντρωσης, Οικονομικών και Εθνικής Παιδείας και 
Θρησκευμάτων, καθορίζονται ειδικότερα οι σκοποί του 
Ι.Δ.ΕΚ.Ε, η συγκρότηση και οι αρμοδιότητες του Δ.Σ. του 
Ινστιτούτου, τα προσόντα, ο τρόπος επιλογής και οι αρ¬ 
μοδιότητες του Γενικού Διευθυντή, η οργανωτική διάρ¬ 
θρωση και λειτουργία των υπηρεσιώντου Ινστιτούτου, τα 
θέματα πρόσληψης προσωπικού και απασχόλησης υπαλ¬ 
λήλων του Δημοσίου και του ευρύτερου δημόσιου τομέα, 
η διαδικασία κατάρτισης καιτο περιεχόμενο του εσωτερι¬ 
κού κανονισμού λειτουργίας, ειδικότερα θέματα, καθώς 
και κάθε λεπτομέρεια σχετική με την εύρυθμη λειτουργία 
του Ινστιτούτου. 

13. Τα θέματα αποζημίωσης των μελών του Δ.Σ. και των 
αμοιβών του Γενικού Διευθυντή ρυθμίζονται με κοινή α¬ 
πόφαση των Υπουργών Εθνικής Παιδείας και Θρησκευ¬ 
μάτων και Οικονομικών. 

14. Διατάξεις που ορίζουν άλλως τα θέματα δομής, αρ¬ 
μοδιοτήτων και λειτουργίας του Ι.Δ.ΕΚ.Ε. καταργούνται. 11 

4. Οι επιμορφωτέςτων Νομαρχιακών Επιτροπών Λαϊκής 
Επιμόρφωσης (Ν.Ε.Λ.Ε.) υπάγονται στην ασφάλιση του 
Ι.Κ.Α.. Οι εργοδοτικές υποχρεώσεις βαρύνουν τις 
Ν.Ε.Λ.Ε. και τη Νομαρχιακή Αυτοδιοίκηση. Ειδικότερα θέ¬ 
ματα και κάθε σχετική λεπτομέρεια ρυθμίζονται με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Παιδείας και Θρησκευ¬ 
μάτων και Εργασίας και Κοινωνικών Ασφαλίσεων. 

Άρθρο 4 

Εθνικό Παρατηρητήριο 

1. Ιδρύεται στη Γενική Γραμματεία Νέας Γενιάς "Εθνικό 
Παρατηρητήριο" για τα δικαιώματα του παιδιού, το οποίο 
στο εξής αναφέρεται ως "Παρατηρητήριο". Έργο του Πα¬ 
ρατηρητηρίου είναι η παρακολούθηση και προώθηση της 
εφαρμογής της Διεθνούς Σύμβασης του Ο.Η.Ε. για τα δι¬ 
καιώματα του παιδιού, η οποία κυρώθηκε με το Ν. 
2101/1992 (ΦΕΚ 192 Α'), η οποία στο εξής αναφέρεται ως 
"Σύμβαση". Στις αρμοδιότητες του Παρατηρητηρίου, προς 
πραγματοποίηση του έργου του, περιλαμβάνονται ιδίως: 

α. Η οργάνωση κέντρου τεκμηρίωσης για τη συγκέ¬ 
ντρωση και επεξεργασία στατιστικών, νομοθετικών, νο- 
μολογιακών, βιβλιογραφικών και λοιπών σχετικών δεδο¬ 
μένων σε εθνικό και διεθνές επίπεδο. 

β. Η ανάπτυξη συνεργασίας με δημόσιους φορείς, διε¬ 
θνείς οργανισμούς, όπως ΨΝΙΘΕΡ και ΨΝΕ300 και μη κυ¬ 
βερνητικές οργανώσεις, για την ανταλλαγή πληροφο¬ 
ριών και τεχνογνωσίας, καθώς και το συντονισμό των 
δράσεώντους. 

γ. Η μελέτη της ελληνικής νομοθεσίας για την παιδική η¬ 
λικία και η εισήγηση στην Κυβέρνηση, μέσω των Υπουρ¬ 
γών Εθνικής Παιδείας και Θρησκευμάτων και Εξωτερι¬ 
κών, για τη λήψη νομοθετικών και διοικητικών μέτρων με 
σκοπό την εναρμόνισή της προς τις διατάξεις του διε¬ 
θνούς δικαίου. 

δ. Η προώθηση της επιστημονικής έρευνας για την ανά¬ 


δειξη κρίσιμων κοινωνικών θεμάτων που αφορούν την 
παιδική ηλικία. 

ε. Η ανάληψη πρωτοβουλιών για την ευαισθητοποίηση 
της κοινής γνώμης σε θέματα σεβασμού των δικαιωμάτων 
του παιδιού. 

στ. Ο σχεδιασμός και η εφαρμογή προγραμμάτων, στο 
πλαίσιο του εκπαιδευτικού συστήματος, με στόχο την ε¬ 
νημέρωση των παιδιών σχετικά με τις αρχές της Σύμβα¬ 
σης και την ενθάρρυνση της ενεργητικής συμμετοχής 
τους στην προσπάθεια για την προστασία και την προα¬ 
γωγή των δικαιωμάτων τους. 

ζ. Η σύνταξη και διαρκής ενημέρωση οδηγού δημοσίων 
και ιδιωτικών υπηρεσιών που απευθύνονται στα παιδιά. 

η. Η κατάθεση ετήσιου εθνικού σχεδίου δράσης για τα 
δικαιώματα του παιδιού και η σύνταξη ετήσιας έκθεσης 
σχετικά με την εφαρμογή της Σύμβασης, που θα υποβάλ¬ 
λονται στη Διυπουργική Επιτροπή για τη Νεολαία, καθώς 
και της έκθεσης ανά πενταετία στην "Επιτροπή για τα Δι¬ 
καιώματα του Παιδιού" που προβλέπεται στη Σύμβαση. 

2. α) Ο Υπουργός Εθνικής Παιδείας και Θρησκευμάτων 
συγκροτεί με απόφασή του πενταμελή επιστημονική επι¬ 
τροπή, στο εξής καλούμενη "Επιτροπή", η οποία έχει την 
ευθύνη της εκπλήρωσης των στόχων του Παρατηρητηρί¬ 
ου. Με την απόφαση συγκρότησης ορίζεται και ο πρόε¬ 
δρός της. Ο Πρόεδρος και τα λοιπά μέλη επιλέγονται με¬ 
ταξύ μελών Δ.Ε.Π. Α.Ε.Ι. και Ε.Π. Τ.Ε.Ι., ειδικών επιστημό¬ 
νων, εμπειρογνωμόνων με αναγνωρισμένη δραστηριότη¬ 
τα και εμπειρία σε θέματα δικαιωμάτων του παιδιού, εκ¬ 
προσώπων μη κυβερνητικών οργανώσεων και εκπροσώ¬ 
πων του Εθνικού Συμβουλίου Νεολαίας. Η θητεία των με¬ 
λών της Επιτροπής είναι πενταετής και μπορεί να ανανε¬ 
ώνεται. Η Επιτροπή συνεδριάζει, μετά από πρόσκληση 
του προέδρου της ή του Γ ενικού Γ ραμματέα Νέας Γενιάς, 
τουλάχιστον ανά τρίμηνο. Η αποζημίωση των μελών της 
Επιτροπής ορίζεται με κοινή απόφαση των Υπουργών Ε¬ 
θνικής Παιδείας και Θρησκευμάτων και Οικονομικών. 

β) Στις συνεδριάσεις της Επιτροπής μπορούν, μετά από 
πρόσκληση του Προέδρου της, να παρίστανται εκπρόσω¬ 
ποι αρμόδιων δημόσιων και ιδιωτικών φορέων και μη κυ¬ 
βερνητικών οργανώσεων που αναπτύσσουν δράση σε θέ¬ 
ματα δικαιωμάτων του παιδιού. Οι ίδιοι φορείς μπορούν 
να υποβάλλουν στο Παρατηρητήριο εκθέσεις για την πο¬ 
ρεία εφαρμογής της Σύμβασης στους τομείς που άπτο- 
νται των δραστηριοτήτων τους. 

3. Για την υποστήριξη του έργου του Παρατηρητηρίου 
συνιστώνται στη Γενική Γραμματεία Νέας Γενιάς δύο (2) 
θέσεις ειδικού επιστημονικού προσωπικού, σύμφωνα με 
την παράγραφο 2 του άρθρου 25 του Ν. 1943/1991 (ΦΕΚ 
50 Α'), με σύμβαση εργασίας ιδιωτικού δικαίου διάρκειας 
πέντε (5) ετών, η οποία μπορεί να ανανεώνεται. Η πλήρω¬ 
ση των θέσεων γίνεται μετά από δημόσια πρόσκληση της 
Επιτροπής για την υποβολή υποψηφιοτήτων, με την οποία 
καθορίζονται τα προσόντα και τα απαιτούμενα δικαιολο- 
γητικά. Η επιλογή μεταξύ των υποψηφίων γίνεται από την 
Επιτροπή, η οποία αξιολογεί τα τυπικά και ουσιαστικά 
προσόντα των υποψηφίων και την προσωπικότητά τους 
με δημόσια συνέντευξη. Οι επιλεγόμενοι προσλαμβάνο¬ 
νται με απόφαση του Υπουργού Εθνικής Παιδείας και 
Θρησκευμάτων. 

4. Η Επιτροπή καταρτίζει Κανονισμό Λειτουργίας του 
Παρατηρητηρίου, που εγκρίνεται με απόφαση του Υ¬ 
πουργού Εθνικής Παιδείας και Θρησκευμάτων, ύστερα α¬ 
πό πρόταση του Γ ενικού Γ ραμματέα Νέας Γ ενιάς. 

5. Οι δαπάνες λειτουργίας του Παρατηρητηρίου καλύ¬ 
πτονται από τις πιστώσεις που εγγράφονται στον προϋ¬ 
πολογισμό του Υπουργείου Εθνικής Παιδείας και Θρη¬ 
σκευμάτων για τη Γενική Γραμματεία Νέας Γενιάς, η ο¬ 
ποία του παρέχει επίσης πλήρη διοικητική, γραμματειακή 
και τεχνική υποστήριξη. 

Άρθρο 5 

Ρύθμιση θεμάτων Ο.Ε.Ε.Κ. 

1. Η περίπτωση ιθ' της παρ. 3 του άρθρου 2 του Ν. 
2009/1992 αναριθμείται σε κα' και μετά την περίπτωση ιη' 
προστίθενται περιπτώσεις ιθ' και κ' ως ακολούθως: 

"ιθ. Η οργάνωση, η λειτουργία, ο καθορισμός του πε¬ 
ριεχομένου σπουδών επαγγελματικής κατάρτισης και η 
μέριμνα για την επαγγελματική κατάρτιση πληθυσμιακών 
ομάδων σε συνεργασία με αρμόδιους φορείς του Δημο¬ 
σίου και εφόσον του ανατίθεται με κοινές αποφάσεις του 
Υπουργού Εθνικής Παιδείας και Θρησκευμάτων και του 
κατά περίπτωση αρμόδιου Υπουργού. 

κ. Η σύνδεσή του με τις ανάγκες της αγοράς εργασίας, 
που γίνεται, ιδίως, με το σχεδίασμά, τη μέριμνα, την ορ¬ 
γάνωση και τη διεξαγωγή, πλην των προγραμμάτων κα¬ 
τάρτισης και προγραμμάτων τηλεκατάρτισης, εναλλακτι¬ 
κών προγραμμάτων κατάρτισης με χρήση καινοτομιών, 
καθώς και προγραμμάτων κατάρτισης ειδικών πληθυ- 
σμιακών ομάδων, την ευαισθητοποίηση της κοινής γνώ¬ 
μης με ενημέρωση και δημοσιότητα, τη συμβουλευτική 
και τον επαγγελματικό προσανατολισμό στη δευτερο¬ 
βάθμια εκπαίδευση και την αρχική επαγγελματική κατάρ¬ 
τιση, το σχεδίασμά, τη μέριμνα, την οργάνωση και τη διε¬ 
ξαγωγή προγραμμάτων για την ανάπτυξη της επιχειρη¬ 
ματικότητας, την ίδρυση και τη λειτουργία γραφείων δια¬ 
σύνδεσης που αναλαμβάνουν την οργάνωση της πρακτι¬ 
κής άσκησης, την υποστήριξη της ένταξης των αποφοί¬ 
των στην αγορά εργασίας και την παρακολούθηση της ε¬ 
παγγελματικής εξέλιξής τους, το σχεδίασμά, τη μέριμνα, 
την οργάνωση και τη διεξαγωγή προγραμμάτων κινητικό¬ 
τητας και επαγγελματικής πληροφόρησης, προγραμμά¬ 
των προώθησης της κοινωνίας της πληροφορίας και προ¬ 
γραμμάτων ποιότητας και αξιολόγησης όλων των ανωτέ¬ 
ρω δράσεων." 

2. Το πρώτο εδάφιο της παραγράφου 2 του άρθρου 5 
του Ν. 2009/1992, όπως αντικαταστάθηκε με την παρά¬ 
γραφο 3 του άρθρου 10 του Ν. 2817/2000, τροποποιείται 
ως εξής: 

"2. Με αποφάσεις του Διοικητικού Συμβουλίου του 
Ο.Ε.Ε.Κ. ρυθμίζονται τα θέματα του κανονισμού επαγ¬ 
γελματικής κατάρτισης και λειτουργίας των Ι.Ε.Κ. και ι¬ 
δίως:". 

3. Μετά το τέλος της περίπτωσης ε' της παραγράφου 2 
του άρθρου 5 του Ν. 2009/1992, όπως αντικαταστάθηκε 
με την παράγραφο 3 του άρθρου 10 του Ν. 2817/2000, 
προστίθεται περίπτωση στ' ως εξής: 

"στ. Γιατα θέματα που ρυθμίζονται στις περιπτώσεις α', 
β', γ' και δ' επιτρέπεται παρέκκλιση όσον αφορά την έ¬ 
ναρξη και τη λήξη των εκπαιδευτικών εξαμήνων, τη διάρ¬ 
κεια των προγραμμάτων κατάρτισης, τους όρους, τις 
προϋποθέσεις και τη διαδικασία επιλογής και εγγραφών, 
μετεγγραφών, φοίτησης, εξετάσεων, τον τρόπο και τη 
διαδικασία καταβολής των εξετάστρων, των διδάκτρων 
και των παραβολών υπέρ του Ο.Ε.Ε.Κ., καθώς και τον τύ¬ 
πο βεβαίωσης της επαγγελματικής κατάρτισης, όταν α¬ 


φορούν την παροχή επαγγελματικής κατάρτισης σε ομά¬ 
δες της περίπτωσης ιθ' της παρ. 3 του άρθρου 2 του Ν. 
2009/1992." 

4. Η παράγραφος 5 του άρθρου 7 του Ν. 2009/1992 α¬ 
ντικαθίσταται ως εξής: 

"5. Η θητεία των μελών του Δ.Σ. του Ο.Ε.Ε.Κ. είναι τριε- 
τής, πλην του προέδρου και του αντιπροέδρου αυτού, η 
θητεία των οποίων διαρκεί όσο χρόνο κατέχουν τη θέση 
του προέδρου και του αντιπροέδρου του Ο.Ε.Ε.Κ., αντί¬ 
στοιχα." 

5. Η παράγραφος 11 του άρθρου 7του Ν. 2009/1992 α¬ 
ντικαθίσταται ως εξής: 

"11. Κατά τα λοιπά, ως προς τη συγκρότηση, τη σύνθε¬ 
ση, τις συνεδριάσεις και τη λειτουργία του Δ.Σ. του 
Ο.Ε.Ε.Κ. εφαρμόζονται οι σχετικές διατάξεις περί συλλο¬ 
γικών οργάνων της διοίκησης που εκάστοτε ισχύουν." 

6. Οι περιπτώσεις α', β',γ' και στ'της παραγράφου 1 του 
άρθρου 9του Ν. 2009/1992, όπωςτροποποιήθηκανμετην 
παράγραφο 2του άρθρου 10 του Ν. 2817/2000, αντικαθί¬ 
στανται ως εξής: 

"α. Η διάρθρωση, η λειτουργία και οι αρμοδιότητες των 
υπηρεσιών του Ο.Ε.Ε.Κ., του παραρτήματος του 
Ο.Ε.Ε.Κ., των περιφερειακών διευθύνσεων του Ο.Ε.Ε.Κ. 
και των Ι.Ε.Κ.. 

β. Τα όργανα διοίκησης του παραρτήματος του 
Ο.Ε.Ε.Κ., των περιφερειακών διευθύνσεων του Ο.Ε.Ε.Κ. 
και των Ι.Ε.Κ., ο τρόπος επιλογής τους, οι αρμοδιότητές 
τους και κάθε άλλο σχετικό θέμα. 

γ. Ο καθορισμόςτων θέσεων καιτωντυπικών και ουσια¬ 
στικών προσόντων του μόνιμου και έκτακτου εκπαιδευτι¬ 
κού και λοιπού προσωπικού, με όριο ηλικίας διορισμού ή 
πρόσληψης το 45ο έτος κατά κλάδους, του μόνιμου δε 
κατά κατηγορίες και βαθμούς. 

Ο τρόπος πρόσληψης, καθώς και όλα τα θέματα υπη¬ 
ρεσιακής κατάστασης και πειθαρχικού δικαίου του προ¬ 
σωπικού του Ο.Ε.Ε.Κ., του παραρτήματος του Ο.Ε.Ε.Κ., 
των περιφερειακών διευθύνσεων του Ο.Ε.Ε.Κ. και των 
Ι.Ε.Κ., η σύσταση, συγκρότηση, λειτουργία και οι αρμο¬ 
διότητες των υπηρεσιακών και πειθαρχικών συμβουλίων 
αυτών." 

"στ. Κάθε άλλο θέμα που έχει σχέση με τη γενικότερη 
οργάνωση και λειτουργία του Ο.Ε.Ε.Κ., του παραρτήμα¬ 
τος του Ο.Ε.Ε.Κ., των περιφερειακών διευθύνσεων του 
Ο.Ε.Ε.Κ. και των Ι.Ε.Κ. 

7. Στο άρθρο 11 του Ν. 2009/1992 προστίθεται παρά¬ 
γραφος 8 ως εξής: 

"8. Τα πρόστιμα που επιβάλλονται σε ιδιοκτήτες ή και 
όργανα των ιδιωτικών Ι.Ε.Κ. για πειθαρχικές παραβάσεις 
βεβαιώνονται και εισπράττονται με τη διαδικασία που 
προβλέπεται από την εκάστοτε ισχύουσα νομοθεσία περί 
είσπραξης δημοσίων εσόδων." 

9. Το κίνητρο απόδοσης της παραγράφου 2 του άρθρου 
9 του Ν. 2009/1992 που καταβλήθηκε στο προσωπικό του 
Ο.Ε.Ε.Κ., καθώς και στους διευθυντές και αναπληρωτές 
διευθυντές των Ι.Ε.Κ., μετά την ισχύτου Ν. 2817/2000 και 
μέχρι τη δη μοσίευση του παρόντος θεωρείται ως νομίμως 
καταβληθέν. 

Άρθρο 6 
Άοιπά θέματα 

1. α) Συνιστάται στην Ακαδη μία Αθηνών μία (1) θέση Ν ο- 
μικού Συμβούλου με πάγια μηνιαία αμοιβή και με σχέση 

έμμισθης εντολής τριετούς διάρκειας, η οποία μπορεί να 
ανανεώνεται με απόφαση του Προέδρου και για ίδιο χρο¬ 
νικό διάστημα κάθε φορά. Ο Νομικός Σύμβουλος γνωμο- 
δοτεί σε ερωτήματα του Προέδρου της Ακαδημίας Αθη¬ 
νών και χειρίζεται τις υποθέσεις αυτής ενώπιον παντός δι¬ 
καστηρίου, φυσικού ή νομικού προσώπου ή πάσης αρ¬ 
χής, παριστάμενος ενώπιον των δικαστηρίων, όταν απαι¬ 
τείται, με έγγραφη εντολή του Προέδρου, η οποία υπέχει 
θέση πληρεξουσίου εγγράφου. 

β) Στη θέση του Νομικού Συμβούλου της Ακαδημίας Α¬ 
θηνών και ύστερα από προκήρυξη που δημοσιεύεται σε 
δύο (2) τουλάχιστον ημερήσιες εφημερίδες των Αθηνών 
προσλαμβάνεται, με απόφαση του Προέδρου της και 
προηγούμενη γνώμη τριμελούς επιτροπής νομικών, με¬ 
λών της Συγκλήτου, δικηγόρος στον Άρειο Πάγο, ο οποί¬ 
ος δεν κατέχει άλλη θέση στο δημόσιο τομέα με οποιαδή¬ 
ποτε σχέση. 

2. α) Σε όσους μετέχουν ως μέλη, εισηγητές ή γραμμα¬ 
τείς στις συνεδριάσεις του "Συμβουλίου αναγνωρίσεως ε¬ 
παγγελματικής ισοτιμίας τίτλων τριτοβάθμιας εκπαίδευ¬ 
σης" του άρθρου 10 του π.δ. 165/2000 (ΦΕΚ 149 Α') χορη¬ 
γείται, από τη συγκρότηση του Συμβουλίου, αμοιβή ανά 
συνεδρίαση και μέχρι τρεις (3) συνεδριάσεις μηνιαίως, το 
ύψος της οποίας ορίζεται με κοινή απόφαση των Υπουρ¬ 
γών Εθνικής Παιδείας και Θρησκευμάτων και Οικονομι¬ 
κών. Η διάταξη αυτή εφαρμόζεται και για τα μέλη των τρι¬ 
μελών επιτροπών της παραγράφου 12 του ίδιου ως ανω¬ 
τέρω άρθρου, εκτός του εισηγητή, και μέχρι τέσσερις (4) 
συνεδριάσεις μηνιαίως. 

β) Στον Πρόεδρο του ίδιου Συμβουλίου και τον αναπλη¬ 
ρωτή του χορηγείται, από τη συγκρότηση του Συμβουλί¬ 
ου, μηνιαία αποζημίωση, το ύψος της οποίας ορίζεται με 
όμοια απόφαση. 

3. α) Συνιστώνται οι παρακάτω νέες θέσεις μόνιμων δι¬ 
οικητικών υπαλλήλων: αα) στην κεντρική υπηρεσία του Υ¬ 
πουργείου Εθνικής Παιδείας και Θρησκευμάτων, θέσεις 
τριακόσιες (300), ββ) στις αποκεντρωμένες υπηρεσίες 
πρωτοβάθμιας και δευτεροβάθμιας εκπαίδευσης του Υ¬ 
πουργείου Εθνικής Παιδείας και Θρησκευμάτων, θέσεις 
τρεις χιλιάδες (3.000), γγ) στην κεντρική υπηρεσία του 
Οργανισμού Επαγγελματικής Εκπαίδευσης και Κατάρτι¬ 
σης (Ο.Ε.Ε.Κ.), θέσεις σαράντα (40). 

β) Με απόφαση του Υπουργού Εθνικής Παιδείας και 
Θρησκευμάτων ή με τους οικείους Οργανισμούς ή Κανο¬ 
νισμούς λειτουργίας, κατανέμονται οι ανωτέρω θέσεις σε 
υφιστάμενους κλάδους μόνιμων υπαλλήλων των αντί¬ 
στοιχων κατά περίπτωση ως άνω φορέων, καθώς και σε 
κλάδους πληροφορικής. 

4. Οι διατάξεις των άρθρων 13 παράγραφος 2 περίπτω¬ 
ση ζ'και 15 παράγραφος 2 περίπτωση η'του Ν. 2530/1997 
αντικαθίστανται ως ακολούθως: 

"ζ. Έξοδα παράστασης στους Πρυτάνεις, Αντιπρυτά- 
νεις, Κοσμήτορες και Προέδρους Τμημάτων, οριζόμενα 
ως εξής: 

Πρύτανης, εκατόν πενήντα χιλιάδες ( 150.000) δραχ¬ 
μές. 

Αντιπρύτανης, εκατόν τριάντα χιλιάδες (130.000) δραχ¬ 
μές. 

Κοσμήτορας ή Πρόεδρος Τμήματος, εκατόν δέκα χιλιά¬ 
δες (110.000) δραχμές." 

"η. Έξοδα παράστασης στους Προέδρους, Αντιπροέ¬ 
δρους, Διευθυντές Σχολών, οριζόμενα ως εξής: 

Πρόεδρος, εκατόν τριάντα χιλιάδες (130.000) δραχμές. 


Αντιπρόεδρος, εκατόν δέκα χιλιάδες (110.000) δραχ¬ 
μές. 

Διευθυντής Σχολής, εξήντα χιλιάδες (60.000) δραχμές. 

Προϊστάμενος Τμήματος, σαράντα χιλιάδες (40.000) 
δραχμές." 

5. Στους Προέδρους, στους Αντιπροέδρους και στα μη 
αιρετά μέλη (τακτικά και αναπληρωματικά) των Διοικου- 
σών Επιτροπών των Α.Ε.Ι. που δεν λειτουργούν αυτοδύ¬ 
ναμα, σύμφωνα με τις διατάξεις του άρθρου 15 του Ν. 
2454/ 1997 (ΦΕΚ 7 Α'), όπως επίσης και των αντίστοιχων 
συλλογικών οργάνων προσωρινής διοίκησης και οικονο¬ 
μικής διαχείρισης των ιδρυθησομένων Α.Ε.Ι., καταβάλλε¬ 
ται, για την άσκηση των διοικητικών καθηκόντων τους και 
τη συμμετοχή τους στις συνεδριάσεις των επιτροπών, 
κατ’ αποκοπή μηνιαία αποζημίωση, που ορίζεται με κοινή 
απόφαση των Υπουργών Οικονομικών και Εθνικής Παι¬ 
δείας και Θρησκευμάτων. 

6. Οι διατάξεις της παραγράφου 2 του άρθρου τρίτου 
του Ν. 2174/1993 (ΦΕΚ210Α') ισχύουν και για τα ακαδη¬ 
μαϊκά έτη 2000-2001,2001-2002 και 2002-2003. 

7. Το τελευταίο εδάφιο του άρθρου μόνου του Ν. 1897/ 
1939, όπως τροποποιήθηκε με το άρθρο 3του Ν.Δ. 4113/ 
1960 (ΦΕΚ 163 Α') και την παράγραφο 21 του άρθρου 14 
του Ν. 2817/2000 τροποποιείται ως ακολούθως: 

"Η θητεία των μελών της επιτροπής λήγει με την έναρξη 
ισχύος του παρόντος νόμου. Μέχρι να οριστούντα νέα μέ¬ 
λη, τα παλαιά μέλη εξακολουθούν να ασκούντο καθήκο- 
ντά τους." 

8. α) Οιπαράγραφοι 1 και2του άρθρου 16του Ν. 2413/ 
1996 (ΦΕΚ 124 Α') αντικαθίστανται ως εξής: 

"1. Για την επιλογή των συντονιστών εκπαίδευσης εξω¬ 
τερικού συνιστάται Συμβούλιο Επιλογής, η σύνθεση του 
οποίου ορίζεται ως εξής: 

α) Ένας καθηγητής παιδαγωγικού τμήματος ή παιδα¬ 
γωγικού τομέα Α.Ε.Ι., που ορίζεται με τον αναπληρωτή 
του. 

β) Ο Πρόεδρος ή άλλο μέλος του Δ.Σ. του Ινστιτούτου 
Παιδείας Ομογενών και Διαπολιτισμικής Εκπαίδευσης 
(I.Π.Ο.Δ.Ε.), που ορίζεται με αναπληρωτή του άλλο μέλος 
του Δ.Σ.. 

γ) Ένας εκπρόσωποςτου Υπουργείου Εξωτερικών, που 
ορίζεται με τον αναπληρωτή του από τον Υπουργό Εξω¬ 
τερικών. 

δ) Ο Προϊστάμενος της Διεύθυνσης Παιδείας Ομογε¬ 
νών και Διαπολιτισμικής Εκπαίδευσης της Κεντρικής Υπη¬ 
ρεσίας του Υπουργείου Εθνικής Παιδείας και Θρησκευ¬ 
μάτων, με αναπληρωτή του Προϊστάμενο Τμήματος της ί¬ 
διας Διεύθυνσης. 

ε) Οι Πρόεδροι των κεντρικών Υπηρεσιακών Συμβου¬ 
λίων Πρωτοβάθμιας και Δευτεροβάθμιας Εκπαίδευσης, 
με αναπληρωτές τους μέλη των ίδιων Συμβουλίων. 

στ) Οιτέσσερις (4) αιρετοί εκπρόσωποι των εκπαιδευτι¬ 
κών της Πρωτοβάθμιας και Δευτεροβάθμιας Εκπαίδευ¬ 
σης στα οικεία κεντρικά Υπηρεσιακά Συμβούλια, με ανα¬ 
πληρωτές τους νόμιμους αναπληρωτές τους. 

2. Το Συμβούλιο Επιλογής συγκροτείται με απόφαση 
του Υπουργού Εθνικής Παιδείας και Θρησκευμάτων. Η 
θητεία των μελών είναι διετής. Τα υπό στοιχεία ε' και στ' 
μέλη μετέχουν στις συνεδριάσεις του Συμβουλίου Επιλο¬ 
γής όταν κρίνονται και αξιολογούνται εκπαιδευτικοί της 
αντίστοιχης βαθμίδας." 

β) Οι συντονιστές εκπαίδευσης του εξωτερικού που ε¬ 
πιλέγονται, τοποθετούνται στις θέσεις για τις οποίες έ- 

χουν επιλεγεί και υπηρετούν σε αυτές για δύο (2) έτη με 
δυνατότητα μίας μόνο παράτασης, με απόφαση του Υ¬ 
πουργού Εθνικής Παιδείας και Θρησκευμάτων, για άλλα 
δύο (2) έτη. 

γ) Από την έναρξη ισχύος του παρόντος νόμου καταρ- 
γείται η διαδικασία επανάκρισης των συντονιστών εκπαί¬ 
δευσης, που προβλέπεται από το άρθρο 16 παράγραφος 
11 του Ν. 2413/1996. 

9. α) Οι αξιολογικοί πίνακες των στελεχών της πρωτο¬ 
βάθμιας και δευτεροβάθμιας εκπαίδευσης, που προβλέ- 
πονταιαπότο άρθροδπαρ. 11 του Ν. 2817/2000, καταρ¬ 
τίζονται ανά διετία και εντός του πρώτου οκταμήνου του 
έτους κατάρτισης και ισχύουν από την 1η Σεπτεμβρίου 
του έτους κατάρτισης μέχρι την 30ή Ιουνίου του μεθεπό¬ 
μενου έτους. 

β) Οι νέοι αξιολογικοί πίνακες του στοιχείου α' καταρ¬ 
τίζονται μέχρι 31 Αυγούστου 2002 και ισχύουν μέχρι 30 
Ιουνίου 2004. 

γ) Η θητεία όσων υπηρετούν κατά την έναρξη ισχύος 
του παρόντος νόμου σε θέσεις Προϊσταμένων Διευθύν¬ 
σεων και Γ ραφείων Εκπαίδευσης της πρωτοβάθμιας και 
δευτεροβάθμιας εκπαίδευσης παρατείνεται μέχρι την 
30ή Ιουνίου 2002, εφόσον λήγει πριν από την ημερομηνία 
αυτήν ή παύει την ίδια ημερομηνία, εφόσον λήγει μετά α¬ 
πό αυτήν, ανεξάρτητα αν, σε κάθε περίπτωση, έχει συ¬ 
μπληρωθεί ή όχι η τετραετής θητεία. 

δ) Η διάταξη του προηγούμενου στοιχείου γ' εφαρμό¬ 
ζεται αναλόγως και για τη θητεία όλων των υπολοίπων 
στελεχών της πρωτοβάθμιας και δευτεροβάθμιας εκπαί¬ 
δευσης και αντί της ανωτέρω ημερομηνίας ορίζεται η 31η 
Αυγούστου 2002. 

10. Οι ρυθμίσεις του εδαφίου α'της παραγράφου 1 του 
άρθρου 11 του Ν. 2640/1998 ισχύουν και για τις μελέτες, 
ενέργειες και έργα του Επιχειρησιακού Προγράμματος 
Εκπαίδευση και Αρχική Επαγγελματική Κατάρτιση" (Ε- 
ΠΑΕΚ) του 3ου Κοινοτικού Πλαισίου Στήριξης, σύμφωνα 
με την κοινοτική οδηγία 92/50/ΕΟΚ και τον Κανονισμό 
(ΕΚ) αρ. 1260/1999 του Συμβουλίου. Για τα ανωτέρω ι¬ 
σχύουν επίσης οι διατάξεις της παρ. 1 του άρθρου 19 του 
Ν. 2814/2000. Η εκπόνηση και παρακολούθηση του στρα¬ 
τηγικού και αναλυτικού σχεδιασμού των έργων και ενερ¬ 
γειών του προγράμματος που προαναφέρθηκε, που αφο¬ 
ρούν εκπαιδευτικές υποδομές, ανατίθενται από τους φο¬ 
ρείς που αναφέρονται στη διάταξη αυτήν του άρθρου 19 
του Ν. 2814/2000, στον Ο.Σ.Κ. Α.Ε. με συμβάσεις που υ¬ 
πογράφουν με αυτόν. 

11. α) Η διάταξη του πρώτου εδαφίου του άρθρου 1 του 
α. Ν. 229/1967 "Περί τροποποιήσεως τινών διατάξεων της 
περί αναγκαστικών απαλλοτριώσεων προς εφαρμογή 
των σχεδίων των πόλεων νομοθεσίας" (ΦΕΚ 235 Α') εφαρ¬ 
μόζεται και σε περιπτώσεις αναγκαστικών απαλλοτριώ¬ 
σεων που κηρύσσονται με κοινή απόφαση των Υπουργών 
Οικονομικών και Εθνικής Παιδείας και θρησκευμάτων υ¬ 
πέρ και με δαπάνες του Οργανισμού Σχολικών Κτιρίων 
Α.Ε. (Ο.Σ.Κ. Α.Ε.) προς ανέγερση διδακτηρίων πρωτο¬ 
βάθμιας και δευτεροβάθμιας εκπαίδευσης, οι οποίες χα¬ 
ρακτηρίστηκαν ως επείγουσες. Ο χαρακτηρισμός γίνεται 
ταυτόχρονα με την έκδοση της κοινής υπουργικής από¬ 
φασης για την κήρυξη της απαλλοτρίωσης. 

β) Επιτρέπεται στον Ο.Σ.Κ. Α.Ε.: ί) η κατά οποιονδήποτε 
νόμιμο τρόπο απόκτηση, με έγκριση του Υπουργού Εθνι¬ 
κής Παιδείας και θρησκευμάτων, ακινήτων για εκτέλεση 
των έργων που αναφέρονται στους σκοπούς του και ειδι¬ 


κότερα στην παράγραφο 3 του άρθρου 3 του π.δ. 
414/1998 (ΦΕΚ 291 Α'), ϋ) η ανέγερση, κατά παρέκκλιση 
των ισχυουσών διατάξεων, σχολικών κτιρίων και γενικό¬ 
τερα η εκτέλεση έργων για επίτευξη των σκοπών του Ορ¬ 
γανισμού, όπως αυτοί ορίζονται στο καταστατικό του και 
όπως αυτό ισχύει κάθε φορά, επί οικοπέδων ή γηπέδων, 
τα οποία ευρίσκονται στην αλλοδαπή και ανήκουν κατά 
κυριότητα στο Ελληνικό Δημόσιο, εφόσον η χρήση τους 
έχει παραχωρηθείγιατην ανωτέρω αιτία στον Ο.Σ.Κ. Α.Ε., 
ίϋ) η ανέγερση, ανακατασκευή, ανακαίνιση και συντήρηση 
των διδακτηρίων και λοιπών εγκαταστάσεων της Αθωνιά- 
δοςΣχολήςτου Αγίου Όρους, επιφυλασσομένωντων δια¬ 
τάξεων του άρθρου 105 του Συντάγματος, του Καταστα¬ 
τικού Χάρτου του Αγίου Όρους (Κ.Χ.Α.Ο.) και του Ν.Δ. 
10/26.9.1926 που κύρωσε τον Κ.Χ.Α.Ο., ϊν) η εκτέλεση, ύ¬ 
στερα από ανάθεση του Συμβουλίου του οικείου Τ.Ε.Ι., 
έργων διευθύνουσας υπηρεσίας γιαΤ.Ε.Ι. που δεν διαθέ¬ 
τουν δική τους τεχνική υπηρεσία. 

γ) Με απόφαση του Υπουργού Εθνικής Παιδείας και 
Θρησκευμάτων, ύστερα από εισήγηση του Οργανισμού 
Εκδόσεως Σχολικών Βιβλίων, επιτρέπεται η ανάθεση στον 
Ο.Σ.Κ. Α.Ε. της μεταφοράς βιβλίων και εκπαιδευτικών 
βοηθημάτων σε σχολεία του εσωτερικού ή εξωτερικού. 

δ) Οι διατάξεις της κείμενης νομοθεσίας και των κανο¬ 
νιστικών αποφάσεων που έχουν εκδοθεί κατ’ εξουσιοδό¬ 
τηση νόμου, όπως διαμορφώνονται κάθε φορά και αφο¬ 
ρούν σε αμοιβές διπλωματούχων μηχανικών του Δημοσί¬ 
ου, νομικών προσώπων δημοσίου δικαίου (Ν.Π.Δ.Δ.) και 
οργανισμών τοπικής αυτοδιοίκησης (Ο.Τ.Α.) μέσω ειδι¬ 
κών λογαριασμών: 

ί) Εξακολουθούν να ισχύουν από 1.1.2000 για τους δι¬ 
πλωματούχους μηχανικούς που υπηρετούσαν ως μόνιμοι 
και με σύμβαση αορίστου χρόνου υπάλληλοι στο Ν.Π.Δ.Δ 
"Οργανισμός Σχολικών Κτιρίων" κατά την ημερομηνία με¬ 
τατροπής του σε ανώνυμη εταιρεία με το π.δ. 414/1998 
και αποτελούν αυτοδίκαια προσωπικό του Ο.Σ.Κ. Α.Ε.. 

ϋ) Ο Ο.Σ.Κ. Α.Ε., για την εφαρμογή των διατάξεων της 
περίπτωσης αυτής, συνεχίζει την παρακράτηση στους 
λογαριασμούς των έργων, όπως προβλέπεται στο Ν. 
2166/1993 (ΦΕΚ137Α'). 

12. α) Ο τομέας ειδικής αγωγής του Τμήματος Πρωτο¬ 
βάθμιας Εκπαίδευσης του Παιδαγωγικού Ινστιτούτου 
(Π.Ι.) καταργείται από την έναρξη λειτουργίας του Τμή¬ 
ματος Ειδικής Αγωγής, που ιδρύθηκε με την παράγραφο 
17του άρθρου 2του Ν. 2817/2000. 

β) Οι περιπτώσεις ε' και στ' της παραγράφου 8 του άρ¬ 
θρου 26του Ν. 1566/1985 (ΦΕΚ 167 Α'), όπως η πρώτη α- 
ντικαταστάθηκε με την παράγραφο 5 του άρθρου 7του Ν. 
1894/1990 (ΦΕΚ 110 Α') και η δεύτερη προστέθηκε με την 
παράγραφο 1 του άρθρου 30 του Ν. 2083/1992 αντικαθί¬ 
στανται ως ακολούθως: 

"ε) Τμήμα Αξιολόγησης και Επιμόρφωσης 
στ) Τμήμα Ποιότητας της Εκπαίδευσης", 
γ) Στον Πρόεδρο και τους Αντιπροέδρους του Π. I., οι ο¬ 
ποίοι δεν κατοικούν στο νομό όπου έχει την έδρα του το 
Π.Ι., καταβάλλεται ειδική αποζημίωση, το ύψος της οποί¬ 
ας καθορίζεται με κοινή απόφαση των Υπουργών Εθνικής 
Παιδείας και Θρησκευμάτων και Οικονομικών. 

δ) Από τη διάταξη της παραγράφου 16 του άρθρου 10 
του Ν. 2327/1995 διαγράφεται η φράση "οι οποίοι είναι κα¬ 
θηγητές Α.Ε.Ι. ή Τ.Ε.Ι.". 

13. α) Η περίπτωση α'του δεύτερου εδαφίου της παρα¬ 
γράφου 1 του άρθρου 8του Ν. 814/1943 (ΦΕΚ352 Α'), ό- 




1688 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πως αντικαταστάθηκε με την παράγραφο 7 του άρθρου 
15 του Ν. 2640/1998, αντικαθίσταται ως ακολούθως: 

"α) Ο Διευθυντής της Εθνικής Βιβλιοθήκης της Ελλάδος 
(Ε.Β.Ε.), ο οποίος είναι Δημόσιος Λειτουργός, φέρει τον 
τίτλο "Διευθυντής της Ε.Β.Ε." και διορίζεται με απόφαση 
του Υπουργού Εθνικής Παιδείας και Θρησκευμάτων με 
τριετή θητεία, που μπορεί να ανανεώνεται με όμοια από¬ 
φαση, αλλά κάθε φορά για ίσο χρόνο." 

β) Η παράγραφος 1 του άρθρου 9 του Ν. 814/1943, ό¬ 
πως αντικαταστάθηκε με την παράγραφο 7 του άρθρου 
15 του Ν. 2640/1998, αντικαθίσταται ως ακολούθως: 

"1. α) Η θέση του Διευθυντή της Ε.Β.Ε. είναι αποκλειστι¬ 
κής απασχόλησης και πληρούται με επιλογή. Για το σκο¬ 
πό αυτόν δημοσιεύεται σχετική προκήρυξη στην Εφημε¬ 
ρίδα της Κυβερνήσεως και σε δύο (2) ημερήσιες εφημε¬ 
ρίδες, μία των Αθηνών και μία της Θεσσαλονίκης, με ευ¬ 
θύνη της αρμόδιας υπηρεσίας της Κ.Υ. του Υπουργείου Ε¬ 
θνικής Παιδείας και Θρησκευμάτων. Οι αιτήσεις των υπο¬ 
ψηφίων και τα σχετικά δικαιολογητικά (που αναφέρονται 
ειδικότερα στην προκήρυξη) υποβάλλονται εντός απο¬ 
κλειστικής προθεσμίας τριάντα (30) ημερών από την ημέ¬ 
ρα της τελευταίας δημοσίευσης. Η επιλογή διενεργείται 
από επταμελή Επιτροπή, που συγκροτείται με απόφαση 
του Υπουργού Εθνικής Παιδείας και Θρησκευμάτων, 
στην οποία μετέχουν: α) ο Πρόεδρος και δύο (2) μέλη του 
Εφορευτικού Συμβουλίου της Ε.Β.Ε., β) ένα (1) μέλος 
Δ.Ε.Π. Α.Ε.Ι. και ένα Ε.Π. Τ.Ε.Ι. ειδικότητας βιβλιοθηκονο¬ 
μίας, γ) δύο (2) μέλη Δ.Ε.Π. Α.Ε.Ι.. Η Επιτροπή συγκροτεί¬ 
ται πριν λήξει η προθεσμία υποβολής υποψηφιοτήτων. 

Η Επιτροπή, πριν παραλάβει τις αιτήσεις των υποψη¬ 
φίων, θέτει κριτήρια σύμφωνα με τα προσόντα, καλεί σε 
συνέντευξη τους υποψήφιους ενώπιόντης και ορίζει βαθ¬ 
μούς για κάθε κριτήριο και τη συνέντευξη. Ακολούθως εί¬ 
τε προτείνει στον Υπουργό Εθνικής Παιδείας και Θρη¬ 
σκευμάτων να κηρυχθεί άγονη η προκήρυξη είτε επιλέγει 
και του προτείνει έναν υποψήφιο ή δύο, αν οι υποψήφιοι 
είναι άνω των δύο και κατά τη σειρά αξιολόγησης. Ως ό¬ 
ριο ηλικίας για την επιλογή στη θέση του Διευθυντή της 
Ε.Β.Ε. ορίζεται το πεντηκοστό (50ό) έτος, το οποίο μπο¬ 
ρεί να παραταθεί μέχρι το πεντηκοστό πέμπτο (55ο), αν ο 
υποψήφιος έχει προηγούμενη προϋπηρεσία τουλάχιστον 
πέντε (5) ετών σε μόνιμη θέση του Δημοσίου ή Ν.Π.Δ.Δ. 

β) Οι υποψήφιοι απαιτείται να κατέχουν τα ακόλουθα 
προσόντα: 

ί. Πτυχίο Α.Ε.Ι. και α) διδακτορικό δίπλωμα στη βιβλιο¬ 
θηκονομία ή β) διδακτορικό δίπλωμα οποιουδήποτε γνω¬ 
στικού αντικειμένου και μεταπτυχιακό τίτλο στη βιβλιοθη¬ 
κονομία. Οι τίτλοι μπορεί να είναι της ημεδαπής ή ανα¬ 
γνωρισμένοι ισότιμοι της αλλοδαπής. 

Ν. Άριστη γνώση μίας γλώσσας της Ευρωπαϊκής Ένω¬ 
σης εκτός της ελληνικής. 

Νί. Εμπειρία εργασίας ή συνεργασίας σε διεθνή προ¬ 
γράμματα σχετικά με το αντικείμενο της προκήρυξης. 

ίν. Δωδεκαετή προϋπηρεσία στο Δημόσιο ή τον ιδιωτικό 
τομέα. Προτιμάται προϋπηρεσία σχετική με το αντικείμε¬ 
νο της προκήρυξης. 

Συνεκτιμάται ιδιαιτέρως συγγραφική και ερευνητική 
δραστηριότητα στη βιβλιοθηκονομία και αποδεδειγμένη 
εμπειρία στη διοίκηση οργανισμών και υπηρεσιών. 

Οι πόσης φύσεως μηνιαίες αποδοχές του Διευθυντή 
της Ε.Β.Ε. καθορίζονται με κοινή απόφαση των Υπουργών 
Εθνικής Παιδείας και Θρησκευμάτων και Οικονομικών. Ε¬ 
φόσον πριντο διορισμό του υπηρετούσε σε υπηρεσία του 


ευρύτερου δημόσιου τομέα θεωρείται ότι κατά τη διάρ¬ 
κεια της θητείας του ανήκει οργανικά, για κάθε περίπτω¬ 
ση, στην υπηρεσία αυτή και στον κλάδο από τον οποίο 
προέρχεται, εκτός από τη λήψη των αποδοχών ή για τα θέ¬ 
ματα που ορίζονται ρητά από τον παρόντα νόμο. Μετά το 
τέλος της θητείας του επιστρέφει στη θέση απάτην οποία 
αποχώρησε. Αν δεν υφίσταται θέση κενή συνιστάται για 
το σκοπό αυτόν αντίστοιχη προσωποπαγής θέση. 

Με κοινές αποφάσεις των αρμόδιων κατά περίπτωση Υ¬ 
πουργών και του Υπουργού Εθνικής Παιδείας και Θρη¬ 
σκευμάτων ρυθμίζονται όλα τα σχετικά με την εφαρμογή 
των ανωτέρω διατάξεων θέματα. 

γ) Τον Διευθυντή ελλείποντα, απάντα ή κωλυόμενο για 
οποιονδήποτε λόγο αναπληρώνει βιβλιοθηκονόμος με 
βαθμό Α'της Π Ε κατηγορίας με δεκαετή τουλάχιστον προ¬ 
ϋπηρεσία οριζόμενος με απόφαση του Εφορευτικού Συμ¬ 
βουλίου στην αρχή κάθε έτους." 

14. α) Ταεδάφιαα'και β'της παραγράφου 1 του άρθρου 
20 του Ν. 1946/1991 αντικαθίστανται ως εξής: 

"α) Ο Προϊστάμενος της Κεντρικής Υπηρεσίας των Γενι¬ 
κών Αρχείων του Κράτους (Γ.Α.Κ.) είναι Δημόσιος Λει¬ 
τουργός, φέρει τον τίτλο "Διευθυντής των Γ.Α.Κ." και διο¬ 
ρίζεται με απόφαση του Υπουργού Εθνικής Παιδείας και 
Θρησκευμάτων με τριετή θητεία, που μπορεί να ανανεώ¬ 
νεται με όμοια απόφαση, αλλά κάθε φορά για ίσο χρόνο. 

β) Η θέση του Διευθυντή των Γ.Α.Κ. είναι αποκλειστικής 
απασχόλησης και πληρούται με επιλογή. Γιατο σκοπό αυ¬ 
τόν δημοσιεύεται σχετική προκήρυξη στην Εφημερίδα 
της Κυβερνήσεως και σε δύο (2) ημερήσιες εφημερίδες, 
μία των Αθηνών και μία της Θεσσαλονίκης, με ευθύνη της 
αρμόδιας υπηρεσίας της Κ.Υ. του Υπουργείου Εθνικής 
Παιδείας και Θρησκευμάτων. Οι αιτήσεις των υποψηφίων 
και τα σχετικά δικαιολογητικά (που αναφέρονται ειδικό¬ 
τερα στην προκήρυξη) υποβάλλονται εντός αποκλειστι¬ 
κής προθεσμίας τριάντα (30) ημερών από την ημέρα της 
τελευταίας δημοσίευσης. Η επιλογή διενεργείται από ε¬ 
πταμελή Επιτροπή, που συγκροτείται με απόφαση του Υ¬ 
πουργού Εθνικής Παιδείας και Θρησκευμάτων, στην ο¬ 
ποία μετέχουν: α) ο Πρόεδρος και δύο (2) μέλη της Εφο¬ 
ρείας των Γ.Α.Κ., β) ένα μέλος Δ.Ε.Π. Α.Ε.Ι. και ένα μέλος 
Ε.Π. Τ.Ε.Ι., κατά προτίμηση ειδικότητας αρχειονομίας, γ) 
ένα μέλος Δ.Ε.Π. Α.Ε.Ι., δ) ένας εκπρόσωπος του Εθνικού 
Κέντρου Τεκμηρίωσης, κάτοχος διδακτορικού διπλώμα¬ 
τος. Η Επιτροπή συγκροτείται πριν λήξει η προθεσμία υ¬ 
ποβολής υποψηφιοτήτων. 

Η Επιτροπή, πριν παραλάβει τις αιτήσεις των υποψη¬ 
φίων, θέτει κριτήρια σύμφωνα με τα προσόντα, καλεί σε 
συνέντευξη τους υποψήφιους ενώπιόντης και ορίζει βαθ¬ 
μούς για κάθε κριτήριο και τη συνέντευξη. Ακολούθως εί¬ 
τε προτείνει στον Υπουργό Εθνικής Παιδείας και Θρη¬ 
σκευμάτων να κηρυχθεί άγονη η προκήρυξη είτε επιλέγει 
και του προτείνει έναν υποψήφιο ή δύο, αν οι υποψήφιοι 
είναι άνω των δύο και κατά τη σειρά αξιολόγησης. Ως ό¬ 
ριο ηλικίας για την επιλογή στη θέση του Διευθυντή των 
Γ.Α.Κ. ορίζεται το πεντηκοστό (50ό) έτος, το οποίο μπορεί 
να παραταθεί μέχρι το πεντηκοστό πέμπτο (55ο), αν ο υ¬ 
ποψήφιος έχει προηγούμενη προϋπηρεσία τουλάχιστον 
πέντε (5) ετών σε μόνιμη θέση του Δημοσίου ή Ν.Π.Δ.Δ. 

Οι υποψήφιοι απαιτείται να κατέχουν, εκτός από τα ορι¬ 
ζόμενα στο άρθρο 22, και τα ακόλουθα προσόντα: 

ί. Διδακτορικό διπλωμάτης ημεδαπής ή αναγνωρισμένο 
ισότιμο της αλλοδαπής. Αποτελεί ιδιαίτερο προσόν η κα¬ 
τοχή μεταπτυχιακού τίτλου στην αρχειονομία. 

ϋ. Άριστη γνώση μίας γλώσσας της Ευρωπαϊκής Ένω¬ 
σης εκτός της ελληνικής. 

ίϋ. Εμπειρία εργασίας ή συνεργασίας σε διεθνή προ¬ 
γράμματα σχετικά με το αντικείμενο της προκήρυξης. 

ιν. Δωδεκαετή προϋπηρεσία στο δημόσιο ή τον ιδιωτικό 
τομέα. Προτιμάται προϋπηρεσία σχετική με το αντικείμε¬ 
νο της προκήρυξης. 

Συνεκτιμάται ιδιαιτέρως συγγραφική και ερευνητική 
δραστηριότητα στην αρχειονομία και αποδεδειγμένη ε¬ 
μπειρία στη διοίκηση οργανισμών και υπηρεσιών. 

Οι πάσης φύσεως μηνιαίες αποδοχές του Διευθυντή 
των Γ.Α.Κ. καθορίζονται με κοινή απόφαση των Υπουργών 
Εθνικής Παιδείας και Θρησκευμάτων και Οικονομικών. Ε¬ 
φόσον πριντο διορισμό του υπηρετούσε σε υπηρεσίατου 
ευρύτερου δημόσιου τομέα θεωρείται ότι κατά τη διάρ¬ 
κεια της θητείας του ανήκει οργανικά, για κάθε περίπτω¬ 
ση, στην υπηρεσία αυτή και στον κλάδο από τον οποίο 
προέρχεται, εκτός από τη λήψη των αποδοχώνή γιατα θέ¬ 
ματα που ορίζονται ρητά από τον παρόντα νόμο. Μετά το 
τέλος της θητείας του επιστρέφει στη θέση απάτην οποία 
αποχώρησε. Αν δεν υφίσταται θέση κενή, συνιστάται για 
το σκοπό αυτόν αντίστοιχη προσωποπαγής θέση. 

Με κοινές αποφάσεις των αρμόδιων κατά περίπτωση Υ¬ 
πουργών και του Υπουργού Εθνικής Παιδείας και Θρη¬ 
σκευμάτων ρυθμίζονται ειδικά θέματα και κάθε αναγκαία 
λεπτομέρεια για την εφαρμογή των ανωτέρω διατάξεων." 

β) Η παράγραφος 3του άρθρου 20του Ν. 1946/1991 α¬ 
ντικαθίσταται ως εξής: 

"3. Τον Διευθυντή ελλείποντα, απάντα ή κωλυόμενο για 
οποιονδήποτε λόγο αναπληρώνει προϊστάμενος τμήμα¬ 
τος της Κεντρικής Υπηρεσίας των Γ.Α.Κ., που ορίζεται α¬ 
πάτην Εφορεία των Γ.Α.Κ. στην αρχή κάθε έτους. Οιπροϊ- 
στάμενοιτωντμημάτωντης Κεντρικής Υπηρεσίας και των 
περιφερειακών υπηρεσιών των Γ.Α.Κ. ορίζονται από το 
αρμόδιο Υπηρεσιακό Συμβούλιο μετά από γνώμη της Ε¬ 
φορείας των Γ.Α.Κ.." 

15. α) Οι εκπαιδευτικοί που υπηρετούν, κατά τη δημοσί¬ 
ευση του παρόντος νόμου, ως προσωρινοί αναπληρωτές 
ή ωρομίσθιοι στη Σιβιτανίδειο Δημόσια Σχολή Τεχνών και 
Επαγγελμάτων (Σ.Δ.Σ.Τ.Ε.), εφόσον έχουν συμπληρώσει 
προϋπηρεσία τουλάχιστον δεκαέξι (16) μηνών μέχρι την 
30.6.1998 με πλήρες εβδομαδιαίο ωράριο διδασκαλίας ή 
με μειωμένο ωράριο με αναγωγή στο υποχρεωτικό εβδο¬ 
μαδιαίο ωράριο διδασκαλίας εντάσσονται στον ενιαίο πί¬ 
νακα αναπληρωτώντου άρθρου 138του Ν. 2725/1999 και 
προσλαμβάνονται κατ’ απόλυτη προτεραιότητα ως ανα¬ 
πληρωτές στη Σ.Δ.Σ.Τ.Ε. με σειρά που εξαρτάται από την 
προαναφερθείσα συνολική προϋπηρεσία την 30.6.1998. 
Κατά τους διορισμούς του έτους 2003 και εφεξής οι εκ¬ 
παιδευτικοί αυτοί διορίζονται σε κενές οργανικές θέσεις 
της Σ.Δ.Σ.Τ.Ε. και της λοιπής δημόσιας δευτεροβάθμιας 
εκπαίδευσης, σε ποσοστά που ορίζονται με απόφαση του 
Υπουργού Εθνικής Παιδείας και Θρησκευμάτων με βάση 
το σύνολο των κενών οργανικών θέσεων κατά κλάδο και 
προκειμένου για τη λοιπή δημόσια δευτεροβάθμια εκπαί¬ 
δευση πέραν του ποσοστού των διοριζομένων κατά τις 
διατάξεις του άρθρου 138 παρ. 1 περίπτωση ζ' του Ν. 
2725/1999. Ο διορισμός σε κάθε περίπτωση γίνεται ανε¬ 
ξαρτήτως της κατοχής πτυχίου ΠΑΤΕΣ/ ΣΕΛΕΤΕ για ό¬ 
σους κλάδους απαιτείται και οι διοριζόμενοι υποχρεού- 
νται να προσκομίσουν το πτυχίο αυτό εντός δύο (2) ετών 
και ύστερα από παρακολούθηση ειδικού προγράμματος 
της σχολής αυτής, το οποίο καθορίζεται με απόφαση του 


Υπουργού Εθνικής Παιδείας και Θρησκευμάτων. Για ό¬ 
σους δεν προσκομίσουν το πτυχίο αυτό ανακαλείται ο 
διορισμός. Γιατην κάλυψη των ωρών του προγράμματος 
στις σχολικές μονάδες της Σ.Δ.Σ.Τ.Ε. μπορεί, με κοινή α¬ 
πόφαση των Υπουργών Εθνικής Παιδείας και Θρησκευ¬ 
μάτων και Οικονομικών, να συνιστώνται στη Σ.Δ.Σ.Τ.Ε. ορ¬ 
γανικές θέσεις εκπαιδευτικού προσωπικού και να κατανέ- 
μονται κατά κλάδους και ειδικότητες. 

β) Όσοι υπάγονται στις διατάξεις της ανωτέρω περί¬ 
πτωσης α', καθώς και στις διατάξεις του άρθρου 138 παρ. 
1 περίπτωση ζ', του Ν. 2725/1999 διορίζονται ανεξαρτή¬ 
τως του ορίου ηλικίας. 

γ) Επιτρέπονται οι μετατάξεις μόνιμων εκπαιδευτικών 
δευτεροβάθμιας εκπαίδευσης προς τη Σ.Δ.Σ.Τ.Ε. και α¬ 
ντίστροφα, ύστερα από αίτηση των ενδιαφερομένων και 
σύμφωνη γνώμη του Δ.Σ. της Σ.Δ.Σ.Τ.Ε.. 

δ) Εκπαιδευτικοί που υπηρέτησαν ως προσωρινοί ανα¬ 
πληρωτές ή ωρομίσθιοι εκπαιδευτικοί στα δημόσια σχο¬ 
λεία δευτεροβάθμιας εκπαίδευσης χωρίς πτυχίο της ΠΑ- 
ΤΕΣ/ΣΕΛΕΤΕ, εφόσον έχουν συμπληρώσει προϋπηρεσία 
τουλάχιστον δεκαέξι (16) μηνών μέχρι 30.6.1998 με πλή¬ 
ρες εβδομαδιαίο ωράριο διδασκαλίας ή με μειωμένο ω¬ 
ράριο με αναγωγή στο υποχρεωτικό εβδομαδιαίο ωρά¬ 
ριο, εντάσσονται στον ενιαίο πίνακα αναπληρωτών του 
άρθρου 138 του Ν. 2725/1999 κατά σειρά που εξαρτάται 
από το συνολικό χρόνο προϋπηρεσίας τους και προσλαμ¬ 
βάνονται ως αναπληρωτές στα δημόσια σχολεία δευτε¬ 
ροβάθμιας εκπαίδευσης. Κατά τους διορισμούς του έ¬ 
τους 2003 και εφεξής οι εκπαιδευτικοί αυτοί διορίζονται 
σε κενές οργανικές θέσεις κατά τα οριζόμενα στο άρθρο 
138 παρ. 1 περίπτωση ζ'του Ν. 2725/1999, εφόσον απο¬ 
κτήσουν το πτυχίο της ΠΑΤΕΣ/ΣΕΛΕΤΕ. 

16. α) Στην Κεντρική Υπηρεσίατου Υπουργείου Εθνικής 
Παιδείας και Θρησκευμάτων δημιουργείται αυτοτελές 
"Γραφείο Κοινωνίας της Πληροφορίας" που υπάγεται 
στον Υπουργό. Στην αρμοδιότητα του Γ ραφείου περιλαμ¬ 
βάνεται ιδίως ο συντονισμός έργων πληροφορικής και νέ¬ 
ων τεχνολογιών ως και έργων που υπάγονται στο πρό¬ 
γραμμα της Ευρωπαϊκής Ένωσης "Κοινωνία της Πληρο¬ 
φορίας", η σύνταξη προδιαγραφών και η ευθύνη των προ¬ 
γραμμάτων επιμόρφωσης εκπαιδευτικών πρωτοβάθμιας 
και δευτεροβάθμιας εκπαίδευσης στον τομέα της Πληρο¬ 
φορικής, τα θέματα ανάθεσης έργων και μελετών στα 
γνωστικά αντικείμενα της Πληροφορικής, η σύνταξη προ¬ 
διαγραφών και η συνεργασία με φορείς αρμοδιότητας ή 
όχι του Υπουργείου Εθνικής Παιδείας και Θρησκευμάτων 
για θέματα Πληροφορικής. Τα θέματα οργάνωσης, λει¬ 
τουργίας και στελέχωσης και οι ειδικότερες αρμοδιότη¬ 
τες του Γραφείου ρυθμίζονται με απόφαση του Υπουργού 
Εθνικής Παιδείας και Θρησκευμάτων, μέχρι να ρυθμι¬ 
στούν από τον Οργανισμό του Υπουργείου. 

β) Γ ιατη λειτουργία του Γ ραφείου μπορούν, με απόφα¬ 
ση του Υπουργού Εθνικής Παιδείας και Θρησκευμάτων, 
να ασχολούνται, κατά παρέκκλιση των κειμένων διατάξε¬ 
ων, μέλη Δ.Ε.Π. Α.Ε.Ι., Ε.Π. Τ.Ε.Ι. ή να αποσπώνται εκπαι¬ 
δευτικοί πρωτοβάθμιας και δευτεροβάθμιας εκπαίδευ¬ 
σης, ειδικευμένοι στην Πληροφορική. Τα μέλη Δ.Ε.Π. 
Α.Ε.Ι. και Ε.Π. Τ.Ε.Ι. διατηρούν τις κάθε φύσης αποδοχές 
τους, όπως αυτές ενδεχομένως αναπροσαρμόζονται κά¬ 
θε φορά και τις λαμβάνουν από την ίδια πηγή. Επίσης δια¬ 
τηρούν, κατά παρέκκλιση των κειμένων διατάξεων, την υ¬ 
πηρεσιακή τους κατάσταση και ειδικότερα την ιδιότητα 
του μέλους πλήρους ή μερικής απασχόλησης που κατέ- 

χουν και χωρίς τις αντίστοιχες υποχρεώσεις για άλλο έρ¬ 
γο πλην διδακτικού ή ερευνητικού. 

γ) Στα μέλη Δ.Ε.Π. Α.Ε.Ι. και Ε.Π. Τ.Ε.Ι. και στους απο¬ 
σπασμένους στο Γ ραφείο χορηγείται, ανάλογα με την ι¬ 
διότητά τους, ειδική μηνιαία αποζημίωση, το ύψος της ο¬ 
ποίας καθορίζεται με κοινή απόφαση των Υπουργών Ε¬ 
θνικής Παιδείας και Θρησκευμάτων και Οικονομικών. Η 
χορήγηση της αποζημίωσης εξαιρείται των απαγορεύσε¬ 
ων του Ν. 2530/1997 και της κείμενης για τα μισθολόγια 
των εκπαιδευτικών νομοθεσίας. 

17. Στην Κεντρική Υπηρεσία του Υπουργείου Εθνικής 
Παιδείας και Θρησκευμάτων μπορεί, με απόφαση του Υ¬ 
πουργού Εθνικής Παιδείας και Θρησκευμάτων, να δημι- 
ουργηθεί και να λειτουργήσει μέχρι 31 Δεκεμβρίου 2004 
αυτοτελές Γραφείο με τίτλο "Γραφείο Ολυμπιακής Εκ¬ 
παίδευσης". Με όμοια απόφαση μπορεί να δημιουργη- 
θούν τέτοια Γ ραφεία σε Περιφέρειες. Τα θέματα οργά¬ 
νωσης, λειτουργίας και στελέχωσης και οι ειδικότερες 
αρμοδιότητες των Γ ραφείων αυτών ρυθμίζονται με κοι¬ 
νή απόφαση των Υπουργών Εθνικής Παιδείας και Θρη¬ 
σκευμάτων και Οικονομικών. Με όμοια απόφαση καθο¬ 
ρίζεται το πρόγραμμα Ολυμπιακής Εκπαίδευσης, ο α¬ 
ριθμός των εκπαιδευτικών φυσικής αγωγής που θα το υ¬ 
λοποιούν, ο χρόνος, η διάρκεια και το είδος απασχόλη¬ 
σης των εκπαιδευτικών αυτών και κάθε αναγκαία λεπτο¬ 
μέρεια. 

18. Η θητεία των Προέδρων και Αντιπροέδρων Τ.Ε.Ι., η 
οποία λήγει το ακαδημαϊκό έτος 2000-2001, παρατείνεται 
μέχρι τη λήξη του ακαδημαϊκού έτους 2001-2002. 

19. α) Η θητεία του κύριου προσωπικού του Ινστιτούτου 
Τεχνολογικής Εκπαίδευσης (Ι.Τ.Ε.) παρατείνεται μέχριτη 
λήξη του ακαδημαϊκού έτους 2001-2002. 

β) Για την κάλυψη τωναναγκώντου Ι.Τ.Ε. είναι δυνατή 
η απόσπαση σε αυτό, μέχρι τη λήξη του ακαδημαϊκού έ¬ 
τους 2001-2002, για άσκηση καθηκόντων κύριου προ¬ 
σωπικού Ι.Τ.Ε., μελών εκπαιδευτικού προσωπικού Τ.Ε.Ι. 
που έχει τα προσόντα που προβλέπονται για το κύριο 
προσωπικό του Ι.Τ.Ε., κατά παρέκκλιση των κειμένων 
διατάξεων, με απόφαση του Υπουργού Εθνικής Παιδεί¬ 
ας και Θρησκευμάτων, ύστερα από γνώμη των μελών 
του επιστημονικού συμβουλίου του Ι.Τ.Ε. που υπάρχει 
σήμερα. Η γνώμη αναφέρεται και στις δύο κατηγορίες 
του κύριου προσωπικού και λαμβάνει μέριμνα ώστε να 
αντιπροσωπεύονται όλοι οι τομείς που αντιστοιχούν σε 
σχολές των Τ. Ε. I.. Ο αριθμός των αποσπάσεων δεν μπο¬ 
ρεί να υπερβαίνειτον κενό αριθμό θέσεων σε κύριο προ¬ 
σωπικό. Όσοι αποσπώνται διατηρούν, κατά παρέκκλιση 
των κειμένων διατάξεων, την υπηρεσιακή κατάσταση 
που έχουν ή που τυχόν νομίμως διαμορφώνεται και την 
ιδιότητα του μέλους πλήρους ή μερικής απασχόλησης 
που κατέχουν κατά το χρόνο απόσπασης, χωρίς τις α¬ 
ντίστοιχες υποχρεώσεις για διδακτικό ή άλλο έργο. Με 
απόφαση του Υπουργού Εθνικής Παιδείας και Θρη¬ 
σκευμάτων μπορεί να τους επιτραπεί, ύστερα από αίτη¬ 
σή τους, η παράλληλη μερική άσκηση διδακτικού ή ε¬ 
ρευνητικού έργου χωρίς πρόσθετη αποζημίωση. Οι α¬ 
πασχολούμενοι διατηρούν τις κάθε φύσης αποδοχές 
τους, που λαμβάνουν κατά το χρόνο της απόσπασης, οι 
οποίες συνεχίζουν να τους καταβάλλονται από το οικείο 
Τ.Ε.Ι.. 

γ) Για την κάλυψη διοικητικών και τεχνικών αναγκών, οι 
διατάξεις της περίπτωσης β' εφαρμόζονται αναλόγως για 
την απόσπαση στο Ι.Τ.Ε. μέχριτριών (3) ατόμων απότο δι¬ 


οικητικό προσωπικό ή το ειδικό τεχνικό προσωπικό των 

Τ.Ε.Ι.. 

20. Η προϋπηρεσία εκπαιδευτικών στις σχολές και τα 
κέντρα εργαζόμενης νεότητας του Οργανισμού Εργατι¬ 
κής Εστίας αναγνωρίζεται ως δημόσια εκπαιδευτική υπη¬ 
ρεσία μετά το διορισμό τους σε θέσεις εκπαιδευτικών της 
δημόσιας πρωτοβάθμιας και δευτεροβάθμιας εκπαίδευ¬ 
σης. Προϋπηρεσία με μειωμένο εβδομαδιαίο ωράριο α¬ 
ναγνωρίζεται με αναγωγή στο υποχρεωτικό ωράριο διδα¬ 
σκαλίας. 

21. Οι διατάξεις της παραγράφου 6του άρθρου Ιτου Ν. 
2834/2000 (ΦΕΚ 160 Α') εφαρμόζονται αναλόγως και για 
τους υποψήφιους εκπαιδευτικούς των κλάδων ΠΕΙ2, 
ΠΕΙ4, ΠΕΙ7 και ΠΕΙ8 που θα μετάσχουνστο διαγωνισμό 
του Α.Σ.Ε.Π. έτους 2001. 

Άρθρο 7 

1. α) Το στοιχείο ϋ της περίπτωσης Α' και το στοιχείο ϋ 
της περίπτωσης Β' της παρ. 4 του άρθρου 15 του Ν. 
1404/1983, όπως τροποποιήθηκαν με το άρθρο 1 παρ. 9 
περιπτώσεις α' και β' αντίστοιχα του Ν. 2621/1998 αντικα¬ 
θίστανται και στις δύο περιπτώσεις ως εξής: 

"ϋ. Διδακτορικό δίπλωμα εσωτερικού ή αναγνωρισμένο 
ισότιμο τίτλο εξωτερικού σχετικό με το γνωστικό αντικεί¬ 
μενο που προκηρύσσεται". 

β) Το στοιχείο ί της περίπτωσης Γ' της παρ. 4 του άρ¬ 
θρου 15του Ν. 1404/1983, όπωςτροποποιήθηκεμετο άρ¬ 
θρο 1 παρ. 9 περίπτωση γ'του Ν. 2621/1998, αντικαθί¬ 
σταται ως εξής: 

"ί. Πτυχίο Τ.Ε.Ι. εσωτερικού ή ισότιμο πτυχίο εξωτερικού 
ή, εάν δεν υπάρχει υποψήφιος πτυχιούχος Τ.Ε.Ι. αντίστοι¬ 
χης ειδικότητας, πτυχίο ή δίπλωμα Α.Ε.Ι. εσωτερικού ή ι¬ 
σότιμο εξωτερικού, και σε κάθε περίπτωση τίτλος μετα¬ 
πτυχιακών σπουδών εσωτερικού ή ισότιμος εξωτερικού 
σε αντικείμενο σχετικό με την ειδικότητα". 

2. Οι διατάξεις του εδαφίου Β'τηςπαρ. Ιτου άρθρου 16 
του Ν. 2327/1995 ισχύουν και για τους κατόχους τίτλων ι¬ 
σότιμων προς πτυχία Τ.Ε.Ι.. 

Άρθρο 8 

α) Στο άρθρο 7 του Ν. 2413/1996 προστίθεται παρά¬ 
γραφος 8, ως εξής: 

"8. Στην περίπτωση που ο Πρόεδρος και ο Αντιπρόε¬ 
δρος του Δ.Σ. του ΙΠΟΔΕ είναι μέλη Δ.Ε.Π. των Α.Ε.Ι. πλή¬ 
ρους απασχόλησης, εφαρμόζονται οι διατάξεις του άρ¬ 
θρου 2 παρ. 2 περίπτωση θ'του Ν. 2530/1997 και οι δια¬ 
τάξεις του άρθρου ΙΟπαρ. 16του Ν. 2327/1995 (ΦΕΚ156 
Α') που αναφέρονται στον Πρόεδρο και τους Αντιπροέ¬ 
δρους του Παιδαγωγικού Ινστιτούτου." 

β) Οι περιπτώσεις β' και γ' της παραγράφου 1 του άρ¬ 
θρου 22 του Ν. 2413/1996 αντικαθίστανται ως εξής: 

"β) Έλληνες κάτοχοι πτυχίου ελληνικών ή ξένων ανα¬ 
γνωρισμένων τριτοβάθμιων εκπαιδευτικών ιδρυμάτων, 
που αποτελεί τυπικό προσόν διορισμού σε θέσεις εκπαι¬ 
δευτικών πρωτοβάθμιας ή δευτεροβάθμιας εκπαίδευσης 
της ημεδαπής, γ) ομογενείς, καθώς και'Ελληνες μετανά¬ 
στες μόνιμοι κάτοικοι του εξωτερικού, κάτοχοι πτυχίου 
ελληνικών ή ξένων αναγνωρισμένων τριτοβάθμιων εκπαι¬ 
δευτικών ιδρυμάτων, που αποτελεί τυπικό προσόν διορι¬ 
σμού σε θέσεις εκπαιδευτικών πρωτοβάθμιας ή δευτερο¬ 
βάθμιας εκπαίδευσης της ημεδαπής". 

γ) Το δεύτερο εδάφιο της παραγράφου 3 του άρθρου 
22 του Ν. 2413/1996 αντικαθίσταται ως εξής: 

"Με απόφαση του Υπουργού Εθνικής Παιδείας και Θρη¬ 
σκευμάτων ορίζεται το περιεχόμενο και η διάρκεια της ε¬ 
πιμόρφωσης." 

δ) Με τις αποφάσεις της περίπτωσης δ' της παραγρά¬ 
φου 1 και της παραγράφου 2 του άρθρου 22 του Ν. 
2413/1996 καθορίζονται ακόμη τα κριτήρια, καθώς και τα 
όργανα επιλογής των προσλαμβανόμενων εκπαιδευτι¬ 
κών. 

Άρθρο 9 

Η περίπτωση ι'της παραγράφου 2 του άρθρου 2 του Ν. 
2530/1997 (ΦΕΚ 228 Α') αντικαθίσταται από της ισχύος 
της ως εξής: 

"Να συμμετέχουν ως έμμισθα μέλη σε δύο κατ’ ανώτα¬ 
το όριο επιτροπές και διοικητικά συμβούλια του δημόσι¬ 
ου και ιδιωτικού τομέα, στις οποίες προβλέπεται υπο¬ 
χρεωτικούς έκτου νόμου η συμμετοχή τους, καθώς και σε 
Διοικούσες Επιτροπές Α.Ε.Ι. και ως μέλη της Ακαδημίας 
Αθηνών, ως μέλη ή επιστημονικοί συνεργάτες του Επι¬ 
στημονικού Συμβουλίου, της Επιστημονικής Υπηρεσίας 
και Επιτροπών της Βουλής, καθώς και ως μέλη των ανε¬ 
ξάρτητων διοικητικών αρχών, εξαιρουμένων των Προέ¬ 
δρων τους." 

Άρθρο 10 
Ισχύς 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά σε επί μέρους διατάξεις του. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 26 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

Β.ΠΑΠΑΝΔΡΕΟΥ Α. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ ΕΡΓΑΣΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΟΝΙΚΩΝ ΑΣΦΑΛΙΣΕΩΝ 

Π. ΕΥΘΥΜΙΟΥ Α. ΓΙΑΝΝΙΤΣΗΣ 

ΔΙΚΑΙΟΣΥΝΗΣ ΕΜΠΟΡΙΚΗΣ ΝΑΥΤΙΛΙΑΣ 

Μ. ΣΤΑΘΟΠΟΥΛΟΣ X. ΠΑΠΟΥΤΣΗΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 27 Απριλίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.0Γ 
β-ιτΐ3ίΙ: ννθΟηΐΗδΙθΓ @ θΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


_ Σε έντυπη μορφή _ Από το ΙπΙθιτιθΙ _ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























